**ZAPISNIK**

s **2. sjednice** Gradskog vijeća Grada Makarske,

održane **30. srpnja 2021.** godine

u gradskoj vijećnici

***(tonski zapisnik sjednice je dostupan na www.makarska.hr)***

Početak u 10 sati.

Tajnica Gradskog vijeća Grada Makarske Lara Rakušić Ivanković obavila je prozivku vijećnika i konstatirala da je na sjednici nazočno 14 od 15 vijećnika kao i da je održavanje sjednice pravovaljano.

**Sjednici nazočni vijećnici:**

1. Gordana Muhtić
2. Marina Puharić
3. Jakov Lovreta
4. Frane Filipeti
5. Tina Međurečan
6. Jurica Klarić
7. Jakša Jurasović
8. Jure Brkan
9. Marko Ožić-Bebek
10. Miro Mucić
11. Joze Vranješ
12. Ivana Miočević Franić
13. Petar Kelvišer
14. Stjepan Zelić

**Odsutni vijećnici:**

1. Marko Raos, opravdano odsutan

**Ostali nazočni:**

1. Zoran Paunović, gradonačelnik Grada Makarske

2. Antonia Radić Brkan, zamjenica gradonačelnika Grada Makarske

3. Lara Rakušić Ivanković, tajnica Gradskog vijeća Grada Makarske

4. Matko Lovreta, pročelnik Upravnog odjela za komunalne djelatnosti

5. Tonći Vuković, voditelj Odsjeka za provedbu dokumenata prostornog uređenja i

građenja

6. Tonći Batinić, viši stručni suradnik u Uredu gradonačelnika

7. Krešimir Glibota, viši stručni suradnik u Uredu za društvene djelatnosti

8. Ivana Pleić, viša stručna suradnica u Uredu gradonačelnika

9. Ivica Nuić, direktor Vodovoda d.o.o. Makarska

10. Petra Jerković, Društvo arhitekata Split

11. Žarko Horvat, NetCom d.o.o.

**Predstavnici medija:** RMR, *Cropix* - Ivo Ravlić, TV *Jadran* – Studio Pašalić.

Predsjednica Gradskog vijeća Gordana Muhtić je na temelju čl. 83. Poslovnika o radu Gradskog vijeća Grada Makarske konstatirala da je sjednici nazočna većina vijećnika.

Himna „Lijepa naša domovino“

**Predsjednica Gradskog vijeća Grada Makarske Gordana Muhtić** je obavijestila vijećnike kako je zaprimljen dopis kojim je izviještena kako je osnovan Klub vijećnika SDP Makarska i kandidacijske liste grupe birača Stjepana Zelića u Gradskom vijeću i te će navedeni klub koristiti kraći naziv Klub SDP Makarska – Stjepan Zelić, a za predsjednicu je izabrana Gordana Muhtić. Kazala je također kako je zaprimljen dopis Hrvatske demokratske zajednice, Gradski odbor Makarska kojim je izviještena da je HDZ osnovao Klub vijećnika, a za predsjednika je izabran Jure Brkan.

**Predsjednica Gradskog vijeća Grada Makarske Gordana Muhtić** je izvijestila vijećnike kako je na radnom sastanku na kojem su bili prisutni predstavnici svih stranaka u Gradskom vijeću, a koji je održan 28. srpnja 2021. godine postignut dogovor o osnivanju Međustranačkog vijeća koje će imati tri člana i to su:

1. Gordana Muhtić, predsjednica
2. Jure Brkan, član
3. Ivana Miočević Franić, članica

Predsjednica je pojasnila kako će na temelju navedenog dogovora s radnog sastanka donijeti deklaratornu odluku o osnivanju Međustranačkog vijeća koju će ona kao predsjednica Gradskog vijeća potpisati, a ista će se objaviti u Glasniku Grada Makarske.

**Predsjednica Gradskog vijeća Grada Makarske Gordana Muhtić** je pojasnila kako su zbog uvođenja u rad programa e-sjednice na klupe vijećnicima dostavljena tablet računala s postavljenim programima i kako će sada u trajanju 20 minuta zatvoriti sjednicu za javnost kako bi se provela edukacija vijećnika za korištenje aplikacije e-sjednice.

Nakon završene edukacije vijećnika na temelju članka 66. Poslovnika o radu Gradskog vijeća Grada Makarske predsjednica Gradskog vijeća Grada Makarske je otvorila sat predviđen za vijećnička pitanja.

**Vijećnik Petar Kelvišer** postavlja vijećnička pitanja:

1. Prvo pitanje se vezuje uz ajmo tako reć legalne ili nelegalne ugostiteljske objekte u našem gradu. Evo vidjeli smo kako u Splitu se to rje**š**ava po pitanju štekata kojima je istekla najam, odnosno koncesija. Pa zanima me po kojoj pravnoj osnovi posluju dva ugostiteljska objekta na Sv. Petru? Imaju li suglasnost Grada? A isto pitanje se odnosi na šank zapadno od hotela Romana?
2. Drugo pitanje se tiče prometnog kolapsa, odnosno kaosa na području Dugiša, odnosno Volicije. Dakle zbog realizacije projekta Tifonove benzinske postaje istoj je omogućen prilaz automobilima iz smjera Dubrovnika, istovremeno je stanovnicima tog dijela Dugiša onemogućen kolni prilaz vlastitim kućama. Radi se naime o sedam obitelji koje su do sada imale nesmetan pristup svojim kućama s ceste kao što ga imaju ostale kuće na tom potezu. Ne mareći za građane koji su uredno podmirivali sve namete Grad prebacuje odgovornost na Županijske ceste koje su nadležne za ovu prometnicu. Dakle može li Grad pomoći svojim građanima na način da im se vrati pristup koji su imali do izgradnje sporne benzinske postaje?
3. Treće pitanje - vezano za čistoću grada. Dakle početkom srpnja Nezavisna lista Osejava je uputila dopis gradonačelniku i nadležnim službama vezano za čišćenje i pranje javnih gradskih površina. Iako se svako čišćenje javnih gradskih površina prezentira od strane Grada stanje nije baš kao na fotografijama jer se čišćenju pristupa djelomično i bez adekvatne opreme. Primjer je eto talog od pranja koji ostane na pojedinim punktovima kao i velik broj ulica koje se uopće ne peru što je nedopustivo za jedan turistički grad. Nadalje nema dostatnog broja uličnih kanti za smeće, a oko spremnika za razvrstani otpad izrazito je prljavo. Pitanje glasi kada mislite temeljito očistiti grad, nakon završetka sezone ili se pak čišćoj Makarskoj možemo nadati u kolovozu ove godine?

**Gradonačelnik Grada Makarske Zoran Paunović** je odgovorio na postavljena pitanja:

1. Što se tiče vašeg prvog pitanja, dakle to je istina nama naime zadnjih dana prilaze i građani. Ono što vam mogu reći o tome to je možda pitanje za pročelnika, jer sam ja to na početku, na dolasku, rekao da ćemo mi na neki način odgovornost za pojedine stvari spuštati na upravne odjele na pročelnika upravnih odjela. Isto tako ćemo očekivati od određenih ravnatelja, direktora d.o.o.-a koji su u gradskom vlasništvu odgovornost. Ono što znam i što mogu reći o ovom prvom pitanju dakle je da postoji rješenje o uklanjanju, to je naime dezinformacija. Nije izdano nikakvo rješenje barem što ja znam u ovoj godini za uklanjanje štekata i šanka već je komunalni redar sačinio zapisnik, poslao ga je na očitovanje stranci. Stranka nije bila prisutna na nadzoru, a stranka je putem odvjetnika dostavila svoje očitovanje, odnosno primjedbe na zapisnik. Prigovor je napravljen na zapisnik, stranka nije bila prisutna, vještak nije utvrdio točnu površinu već je činjenično stanje utvrdio redar na licu mjesta. Dakle prema tim informacijama koje sam dobio od nadležnog pročelnika sada je potrebno provesti očevid. Na očevidu naravno treba pravilno i potpuno utvrditi činjenično stanje i temeljem tako utvrđenog činjeničnog stanja tek onda donijeti rješenje o uklanjanju protupravno postavljenog šanka, štekata na pomorskom dobru. To je proces, naime to će biti sve napravljeno sukladno odredbama Zakona o komunalnom gospodarstvu, isto tako Odluka o komunalnom redu, eventualno Zakona o građevinskoj inspekciji i po njemu su komunalni redari ovlašteni postupati na pomorskom dobru. Također želim napomenuti da upravni postupak može se provesti samo na dijelu koji je iz nadležnosti Grada. Vi koliko ste upoznati, pretpostavljam tamo ima i dio koncesiju je izdalo Ministarstvo poljoprivrede. Mi smo naime u našem programu više puta istaknuli da planiramo zaštititi i Sv. Petar i Osejavu kao zelene oaze našeg grada. Mislim ne možete očekivati sad konkretno u niti dva mjeseca što smo na vlasti da usred, u jeku turističke sezone koristimo neke bespravne radnje i krećemo nekim putem koji nije demokratski.
2. Što se tiče drugog pitanja, govorite, pretpostavljam o investitoru gospodinu Mati Jujnoviću i Tifonovoj benzinskoj crpki. Ja sam upoznat sa situacijom. Mislim nešto smo o tome komunicirali i putem medija, to je gospodin koji se oglušio o odluku koja je donesena u sastavu bivše gradske vlasti. Mi smo poduzeli sve radnje koje su nam bile na raspolaganju. Izdali smo preko 600.000,00 kuna kazni. On je tvrdoglavo odbijao poštivati tu odluku, izdana su mu upozorenja, izdane su mu maksimalne kazne novčane. Ali ovo što mogu reći, to ste vi sami konstatirali u svom pitanju, a to je da su sve dozvole koje su izdane su izdane prije preuzimanja mandata, a za cestu je opet zapravo nadležna županija. Mi smo u svim dijelovima kojima smo mogli poduzeli smo sve zakonske alate koji su nam bili dostupni. Nažalost ta cesta je županijska cesta, gdje god je županija u nekakvoj nadležnosti to ne ide priko noći, ne ide brzo. Postoje pravni alati, ali evo to je sve što vam mogu reći o tome.
3. Na vaše treće pitanje molio bih ako može zamjenica nešto reći. Radi se o pitanju čistoće Grada. Mi smo krenili sa akcijama čišćenja, ali evo nešto će Antonia više o tome.

**Zamjenica gradonačelnika Grada Makarske Antonia Radić Brkan** je odgovorila na postavljeno pitanje:

1. Vaše pitanje upućuje na puno kompleksniji problem i nije ga moguće riješiti u mjesec dana, a mi aktivno radimo u suradnji s Makarskim komunalcem i sa našim odjelima u Gradu. Što se tiče čistoće krenulo je ovaj tjedan, tj. prošli tjedan, aktivno čišćenje plaža ponovno morem u ranim jutarnjim satima dva puta tjedno, pojačane su noćne smjene održavanja i u biti svaki dan ukazujemo na probleme i pokušavamo zajedno s Komunalcem iznaći rješenja. dakle problem je kompleksan, to su navike ili načini rada koje smo dočekali i koje pokušavamo racionalizirati i pojačati za vrijeme turističke sezone. Iznimno nam je bitno i na to smo stavili akcent odmah na početku redovito i svakodnevno čistit grad. Naravno da se grad ne može čistit svakodnevno na svim lokacijama već postoji plan rada čišćenja i on se kao takav poštuje i kontrolira redovito. Znači Pogon održava čišćenje grada, postoji plan i svaki dan je na drugoj lokaciji. A što se tiče Komunalca oni rade svoj dio posla zajedno sa vatrogasnom postrojbom koji imaju znači dva puta tjedno čišćenje plaža morem u ranim jutarnjim satima, to je negdje između ponoći i pet ujutro.

**Vijećnik Petar Kelvišer** je nadopunio pitanja:

1. Znači na prvo pitanje vi ste se najviše referirali na onaj veći ugostiteljski objekt uz lanternu, odnosno svjetionik, što je sa onim drugim ugostiteljskim objektom? Je li on uopće legalan? I kod Romane, naveo sam i štekat kod hotela Romane. Znači drugi štekat na Sv. Petru i ovaj kod Romane, znači jesu tu, je li se tu radi o ugostiteljskim objektima koji su legalni?
2. Hoćete li vi uopće pokušati nešto po pitanju ovog pristupa kućama nešto napraviti, dalje razgovarat sa Županijskim cestama?
3. I u trećem pitanju dakle rekli ste da postoji neki plan rada čišćenja i samog uređenja grada. što je s kontenjerima npr.? je li moguće znači te kontenjere i prostor oko kontenjera, zelenih otoka, isto tako sredit da ne ispuštaju onaj ogavni miris?

**Gradonačelnik Grada Makarske Zoran Paunović** je odgovorio na nadopunu pitanja:

1. Što se tiče ovog dijela, koji je vezan za Sv. Petar, pretpostavljam da mislite na gospodina Prgometa, pa ne znam jesam li? Ja sam s time upoznat tek nedavno, mislim da je u potpunosti nelegalan objekt. Mi smo dali nalog službama da odrade svoj posao, mislim da je izašla na teren, iz Vodovoda su također, ja mislim, izašli, išli su provjeravat da li je taj objekt spojen na neki način nelegalno, su išli provjerit da li je spojen na vodu. To su utvrdili da nije. Mislim da HEP također ide provjerit da li je spojen na struju. Sad nisam dobio još izvješće što se toga tiče. A ove ostale službe ako se radi o glomaznom otpadu, ako se to smatra da je glomazni otpad, mislim da će oni djelovat, mislim odradit to u nekakvom, dajmo im vremena, evo ne znam, to nije nešto, to je nas dočekalo. Mislimo da to već zadnjih 4-5 godina stoji tamo objekt, to su mene upoznali. Aha, više puta je uklanjan, možda je to pitanje za vas vi to puno bolje znate. A ova stvar na Cvitaški evo stvarno ne znam za tu stvar, možemo vam se očitovati u nekakvom kratkom roku. Ja ću nakon ove sjednice postavit pitanje to koje ste vi meni postavili, našim pročelnicima koji su vjerojatno upoznati s time i djelovat ćemo u skladu s ovlastima.

**Vijećnik Petar Kelvišer** je postavio dodatni upit:

1. Pisani odgovor je li se može dobit?

**Predsjednica Gradskog vijeća Grada Makarske Gordana Muhtić** odgovara na upit:

1. U pravilu ne, ali s obzirom da je gradonačelnik rekao da će vam izaći u susret i dati odgovor onda očekujem da će vam dati, da će to učinit sad ili u pisanom ili usmenom obliku to ostaje na njemu.

**Vijećnik Jakša Jurasović** postavlja pitanje:

1. Zašto su otkazani nastupi na otvorenom, odnosno na Kačićevom trgu? Je li to zaista bilo potrebno?

**Zamjenica gradonačelnika Grada Makarske Antonia Radić Brkan** je odgovorila na postavljeno pitanje:

1. Grad Makarska ove godine poučen prošlogodišnjim iskustvom kada su neki objekti proglašeni žarištima zaraze i samim tim su povukli i grad Makarsku na nacionalnu i na međunarodnu razinu sa jednom negativnom konotacijom, odmah smo poduzeli sve moguće korake i mjere kako bi osigurali dovoljno odgovorno ponašanje što ugostitelja, što građana i gostiju. Još prije početka turističke sezone tj. čim smo došli smo pokrenuli dijalog sa ugostiteljima, vlasnicima i kafića i noćnih klubova da bi se sveli u nekakve okvire i osigurali sigurnu sezonu. U biti na dnevnoj bazi održavamo koordinacijske sastanke oko tog strožeg, strogog, pridržavanja mjera i kako mi se čini za sada su donijeli dobre rezultate, Makarska nema povećanje COVID oboljelih u biti od početka našeg mandata, ali osim nas i svakodnevno od lokalnog stožera se pridržavamo tih mjera i u biti nam se dogodilo da je bilo dosta negodovanja samih građana zbog broja ljudi i manjka distance tijekom zadnjeg koncerta na Kačićevom trgu pa smo mi i dan ranije, znači dan prije odluke Nacionalnog stožera odlučili da bi bilo pametno otkazati iste obzirom na epidemiološku situaciju. Nakon toga je hrvatska obala stavljena na narančastu listu i ideja je bila osigurati sigurnu destinaciju, produžit sezonu, učinit je sigurnom i za turiste i naravno za naše turističke djelatnike i ugostitelje. Mislim da je bilo nužno jer da nije to napravljeno da bi potencijalno bilo drugačije što se nismo htjeli dovesti u situaciju i mislim da smo poduzeli doista sve što je bilo u našoj moći da osiguramo destinaciju. Ono što je važno za istaknuti da su dolazili u nekoliko navrata i županijske inspekcije i državne inspekcije, obilazile su sve noćne klubove i ono što je bitno je da su svi nadzori prošli uredno bez anomalija i pokazalo se da na području Makarske u biti se mjera u potpunosti pridržavaju. Tako da smatram da smo donijeli dobru odluku i da ovo što se preselilo u kino je zadovoljavajuće i da su popunjeni koncerti tako da je sve pod kontrolom nekako.

**Vijećnica Ivana Miočević Franić** postavlja pitanja:

1. Moje prvo pitanje upravo je pitanje stanara iz Šibenske ulice. Naime u tijeku je rekonstrukcija Šibenske ulice na Zelenki i građani se žale jer na nogostupu nije predviđena sadnja drvoreda. Ja sam bila na terenu, ulica je negdje do pola taj završni dio završen, i moje pitanje glasi postoji li mogućnost da se intervenira u tom dijelu i da se omogući sadnja stabala kada dođe vrijeme za to? Usput bi pozdravila sve napore prethodne vlasti za rekonstrukciju Zadarske i Šibenske ulice, naravno i Starog velobrdskog puta. To je velika stvar za Makarsku, posebno za Zelenku, Požare i Veliko Brdo, ali moja glavna zamjerka je što nema nikakvog zelenila. To je dakle prvo pitanje, postoji li mogućnost da se u tom dijelu Šibenske ulice, gdje će se radovi nastavit nakon sezone, zasade određena količina stabala kako bi ljudi mogli prodisat jer gore je apsolutno sve u betonu i to nisu normalni uvjeti za život, a Grad je itekako uprihodio od komunalnih doprinosa.
2. Drugo pitanje se tiče izbora članova u upravnim tijelima ustanova i poduzeća čiji je Grad osnivač ili vlasnik. Imamo primjer dobre prakse u Gradu Splitu, Puli, evo sada i u Zagrebu, gdje se raspisuje ili se već raspisao javni poziv za podnošenje prijava za utvrđivanje prijedloga za izbor članova nadzornih odbora predstavnika gradova u trgovačkim društvima i članova upravnih vijeća u javnim ustanovama. S obzirom da je jedna od prvih odluka gradonačelnika Zorana Paunovića od 10. 6. upravo bila imenovanje novih članova Školskog odbora Osnovne škole Stjepana Ivičevića iz redova osnivača u koji su imenovali Ani Alač Šoštarić, Jagodu Martić i Juricu Klarića iz redova SDP-a. Moje pitanje glasi hoćete li i ostali imenovanjima u tijelima upravljanja pristupiti po ovoj staroj ustaljenoj praksi ili ćete kako se od progresivne uprave i očekuje i vi uputiti javni poziv građanima da se uključe u rad upravljačkih tijela i ustanova i poduzeća?
3. I treće pitanje se tiče Cvitačke. Svjesni smo svi da smo u turističku sezonu ušli sa devastiranom plažom kod hotela Romana na Cvitački. Investitor Romana započeo je radove bez ishođene koncesije od strane Splitsko-dalmatinske županije koja je trebala biti pravni osnov za dobivanje građevinske dozvole i uopće za početak radova nasipanja mora i obale. Velik broj građana zgrožen je devastacijom obale, nepovratnim uništavanjem prirodnih ljepota po kojima je Makarska poznata diljem svijeta. Moje pitanje glasi što planirate poduzeti po pitanju te sporne plaže? Idete li u još jedan megalomanski projekt uništavanja prirode koji ide u korist privatnom investitoru pod krinkom povećanja plaže za očekivani rastući broj turista?

**Zamjenica gradonačelnika Grada Makarske Antonia Radić Brkan** je odgovorila na postavljeno pitanje:

1. Ja ću pokušat odgovorit na temu vezano za Šibensku koja nije tako jednostavna kako se čini. Vi ste koliko nas je upoznao kolega Neven Vranješ imali s njim i razgovor jučer gdje ste detaljno ne znam koliko dugo je trajao taj sastanak, dobili uvid u cijeli predmet i objasnio vam je na koji način je napravljena predmetna ulica. Ono što ja mogu reći da se sad ne ponavljam jer znate sve informacije, da je u principu tlocrtni element prometnice uvjetovan zadanim koridorom definiranim obzirom na imovinske odnose. I upravo s tim, na taj način u dogovoru s vlasnicima okolnih parcela ista ulica je definirana kao dvosmjerna s jednostranim pješačkim nogostupom. Dakle radi se o tome da ulice unutar naselja moraju imat širinu koja omogućava nesmetano odvijanje dvosmjernog prometa što bi značilo najmanje 5.5 metara širine kolnika i 1.5 metara nogostupa, tj. parapeta. Na taj način je napravljena cijela ta priča u suglasnosti sa građanima. Ja moram priznat da na Grad i na GCOM nije došla nijedna žalba građana. Ja vjerujem da gore nema zelenila i smatram da to nije u redu, ali je napravljeno kako se moglo napravit prilikom otkupa zemlje. Možda se moglo i više u to ne možemo ulazit. Ukoliko postoji neki način, i ako imate neki prijedlog kako, dapače, mi ćemo ga saslušat. Mi nismo imali pritužbe građana i iskreno ako građani žele dat jedan dio svoje parcele, jer odmah nakon parapeta je parcela privatna, mi smo spremni kao Grad posaditi pravocrtni drvored, dapače bit će nam drago. Ja u biti ovim putem i pozivam građane ako žele, ako dozvoljavaju na svojoj parceli sadnju drvoreda da ulica bude lijepa, oplemenjena stablima, mi smo apsolutno za to. Međutim ono što moramo shvatit da je ulica napravljena na gradskom zemljištu i svaki centimetar van parapeta i kolnika nije gradski, a na parapetu ne možemo posadit stablo jer u tom slučaju sprječavamo prolaz dječjim kolicima, invalidskim kolicima, mislim jednostran je mora bit prostora. Tako da ukoliko, kažem vi imate prijedlog, ako smatrate da može bit neki kompromis a da ne ugrožava dapače. A ukoliko građani žele ustupit jedan dio svoje parcele Grad je stvarno više nego otvoren za takvu akciju, dapače i financirat će je i podržat.

**Gradonačelnik Grada Makarske Zoran Paunović** je odgovorio na postavljena pitanja:

1. Vezano za praksu političkih imenovanja. Grad naime u upravnim vijećima i nadzornim odborima ustanova imenuje svoje predstavnike, ali nije samo Grad, ostale predstavnike imenuje također i ostale političke stranke, u neke druge također i roditelji. Ono što bih zapravo htio na tu temu, mi smo od početka i u kampanji komunicirali da ćemo se oslanjati na stručnost, stručnost nam je izuzetno bitna, ali postoji tu još jedan kriterij koji bez obzira da li se radi o javnoj upravi, bez obzira da li se radi o poduzećima, koji je izuzetno bitan ljudima koji upravljaju, a to je povjerenje. I sad ja sam najsretniji kad imam u jednoj osobi i stručnost i povjerenje, vjernost itd. u tom slučaju na nama je koji smo osvojili vlast da na neki način imenujemo ljude od povjerenja, ujedno imenujemo stručne ljude. Mi ćemo to nastavit radit kroz ostale odbore javnih ustanova i poduzeća i ja mislim da na taj način štitimo i interese Grada, ali ujedno štitimo interese ustanova i poduzeća. Tako da evo ne znam da li vam je to odgovor na vaše pitanje, politička pripadnost nije ovdje apsolutno presudna. To sam samo htio zaključiti da ne duljim dalje, politička pripadnost nije apsolutno presudna, stručnost je definitivno jedan od kriterija koji uzimamo u obzir, a buduća imenovanja će to i pokazati.
2. Vaše treće pitanje je bilo vezano uz Cvitačku plažu. Naime plaža Romana pretpostavljam da se o tome radi. To sam ja mislim i komunicirao, mene to izuzetno i kao osobu i kao čovjeka koji je tu proveo djetinjstvo, kupao se tamo jako pogodilo. Međutim ja bih volio da je rješenje ove situacije tako jednostavno, dakle ne može se riješiti jednim potezom, dakle potezom pera. Nažalost, tu isto tako imamo nadležnost Županije i suočeni smo na neki način sa kompleksnim problemom. Bio bi on jednostavnije riješen da je nadležnost Grada i da Grad ima potpunu autonomiju, ali nije. Mislim tom problemu ćemo se posvetiti nakon sezone, nas je dočekalo hrpa problema, stvari koje smo naišli u dva mjeseca, mislim i da nije dobro da se sad usred sezone to rješava, ali kažem kompletna je priča, radi se o nadležnosti Županije. Gdje god Grad i Županija imaju određene dodirne točke, rješenje nije jednostavno.

**Vijećnica Ivana Miočević Franić** komentira odgovore:

1. Vezano za prvo pitanje, bilo bi dobro da se vaša služba pa i vi prošetate do Šibenske ulice pa vidite šta je moguće, a šta nije moguće te koje je optimalno rješenje.
2. Što se tiče drugog pitanja, koje je vezano za izbor članova u upravnim tijelima ustanova i poduzeća, dali ste odgovor da se ide po partijskom ključu jer je upravo imenovanje u Školski odbor bilo po tom ključu, imenovani su članovi SDP-a, ne znam po čemu su oni stručni da bi tu bili.
3. A što se tiče Cvitačke, Grad Makarska je izdao građevinsku dozvolu za te radove. Županija daje koncesiju, a Upravni odjel za prostorno uređenje i graditeljstvo je izdao građevinsku dozvolu za te radove tako da ingerencija nije isključivo na Županiji.

**Gradonačelnik Grada Makarske Zoran Paunović** je odgovorio na komentar odgovora:

1. Pa da to je ono što sam rekao i sami ste ponovili nije isključivo u ingerenciji Grada. Grad je izdao građevinsku dozvolu, ali koncesiju daje Županija, zato je predmet složen, radi se o dodirnim točkama između Županije i Grada, mislim to sam i rekao u svom odgovoru, možda nisam bio jasan.
2. A ovaj dio što ste rekli za imenovanje, a gledajte to je bilo 10. 6. ste rekli. Mi smo stupili na dužnost 7. 6., tri dana prije toga. Do vas dođe informacija, sjednete u ured, da se događa nešto da članovi vijeća čiji su članovi imenovani u staroj gradskoj vlasti i događa se zapravo u roku 2-3 dana da vam donese nekakve pravilnike, imenuju neke druge ljude, mislim kako ćemo reagirat nego brzo, ekspresno i ono što je bitno, to sam rekao, mislim da su to stručni ljudi, možda da pogledate njihove životopise, obavite neke razgovore s njima, nisu to neki ljudi koje smo skupili na cesti. A ovo što sam vam maloprije isto tako rekao politička pripadnost nije apsolutno presudna, a to ćete vidit i sa budućim imenovanjima.

**Vijećnica Marina Puharić** postavlja pitanja:

1. Obzirom na nova sredstva koja su dostupna Hrvatskoj iz Europskih fondova mislite li da Grad dovoljno čini po pitanju povlačenja sredstava?

**Gradonačelnik Grada Makarske Zoran Paunović** je odgovorio na postavljeno pitanje:

1. Mi smo čim smo stupili na vlast krenuli smo odmah pokušati napraviti tzv. ITU mehanizam, to je jedan mehanizam koji je Europska unija na neki način formirala da bi povlačenje sredstava iz EU fondova bilo jednostavnije, pogotovo za velike infrastrukturne projekte. Iako smo zapravo jako brzo odradili, u rekordnom roku smo uspjeli dogovorit čak suradnju sa općinama s cijele Makarske rivijere, s Vrgorcem, s Pločama, oformiti cjelinu koji je jedan od uvjeta za sudjelovanje i uopće kao preduvjet da možete sudjelovati u ITU projektu. Međutim čak smo i dogovorili u svega 2-3 tjedna razgovor sa ministricom, bili smo kod nje u posjetu, ministricom Tramišak. Nažalost nismo uspjeli, da se to možda pokrenulo 3-4-5 tjedana prije, mjesec-dva, ušli bi u taj mehanizam i možda sad ne bi o tome razgovarali ovdje na Vijeću. Dakle nama je plan i to smo jasno komunicirali u predizbornoj kampanji, nama je cilj povećati iskoristivost EU fondova, mislim da u ovom sljedećem proračunskom razdoblju 2021.-2027. te također kroz ovaj mehanizam za oporavak stoji nam jako puno sredstava na raspolaganju, ali naravno potrebno je pripremiti kvalitetne projekte. Neće vam nitko dat novac na lijepe oči. Mislim da tu Razvojna agencija MARA radi jako dobar posao. Mi ćemo u uskoj suradnji s njima definirat koji su nam to strateški prioriteti, donijet stratešku odrednicu, strateški plan razvoja grada, to je na neki način dokument na osnovu kojeg će se i povlačit i vezivat svi ostali projekti i nadam se zapravo vjerujem da ćemo u sljedećih 2 do 3 godine započeti neke krasne projekte baš razvojne projekte za grad Makarsku po pitanju povlačenja sredstava EU fondova.

**Vijećnik Jurica Klarić** postavlja pitanja:

1. Moje pitanje je kakvo vas je financijsko stanje dočekalo i vidite li prostora za uštede?

**Gradonačelnik Grada Makarske Zoran Paunović** je odgovorio na postavljeno pitanje:

1. Financijsko stanje. Jure, vi ste to komunicirali, komunicirali ste u medijima da nas je dočekalo jako dobro financijsko stanje, da nas je dočekalo 35.000.000,00. Na računu, doduše prvi dan kad smo došli bilo je 31.000.000,00 na računu, međutim ono što se možda zaboravilo komunicirati to je ostalo na neki način kao vakuum u prostoru, a to je da odmah 07.06. prilikom preuzimanja gradske vlasti pročelnica za financije je donijela dokument u kojem stoji da je 10.650.000,00 kuna obaveza, od toga je ne znam 3.000.000,00 koje je već dospjelo, a 7.000.000,00 i nešto koje dospijeva u tjedan, dva , tri dana. Znači onda nije 31.000.000,00 koliko je bilo na računu nego očekujem da je 21.000.000,00. Također tu nije komunicirano svi ovi projekti infrastrukturni koji su sklopljeni ugovori u zadnjih 2 mjeseca, 3 mjeseca prije preuzimanja gradske vlasti. Tu je preko 31.000.000,00 sklopljenih ugovora. Vi kad to zbrojite dolazite na minus od 10.000.000,00, ali ok gradski proračun se puni dalje. Radi se o tome, ono što je meni primjerice politički neprihvatljivo da ste vi u zadnja 2 mjeseca sklopili primjerice ne znam 9.000.000,00 kuna različitih ugovora. Radi se o tome primjerice zadnja 3 ugovora sklopljena su 18. 5., 24. 5., 24. 5., dakle između dva kruga izbora, po meni je to u najmanju ruku politički neprihvatljivo.

**Vijećnici Miro Mucić i Frane Filipeti** su odustali od postavljanja vijećničkih pitanja jer je vijećnik Petar Kelvišer već ranije postavio pitanja koja su oni htjeli postaviti.

**Vijećnica Tina Međurečan** postavlja pitanja:

1. Evo i moje pitanje se djelomično dodiruje s pitanjima od kolega, no međutim nije identično pa evo ovako, mene zanima u prvim danima prijenosa Gradske uprave u lipnju svi smo bili svjedoci otvorenih gradilišta, iznimno velikog broja otvorenih gradilišta iako je jasno gradska odluka zabranila. Kakvo je stanje danas sa tim gradilištima i na kakav način možemo u budućnosti pokušati postići balans?

**Zamjenica gradonačelnika Grada Makarske Antonia Radić Brkan** je odgovorila na postavljeno pitanje:

1. Pa u principu gradonačelnik je već u nekoliko navrata rekao da je ta odluka donesena bez velikog razmišljanja o njenoj provedbi i ono što mi cijelo vrijeme komuniciramo u mjesec i pol dana od kada smo tu je da nešto na čemu ćemo raditi, što smo primijetili da je toga bio nedostatak, a to je dijalog. Znači smatramo da se na vrijeme razgovaralo s dionicima da bi se našao kompromis i garantirano bi se poštivalo odluku na drugačiji način i uz veće zadovoljstvo sviju. Ono što je nama cilj je da odluka o zabrani radova koja nas je dočekala ne smatramo da je bila dobra, smatramo da je bila dosta striktna, ali ono što je bitno da se nije ni provodila. Dakle nije se povodila odluka koja je kontrolirala u principu zabranu radova i mi smo u principu nadležne službe odmah stavili i uputili u kontrolu i veći dio investitora je zaustavio radove. Ono što je nama bitno je da je od 38 gradilišta koja smo 16. lipnja definirali kao otvorena do kraja, do nedavno su ostala samo 2 što je u principu malo u odnosu na broj, a ta dva koja su ostala njima su izrečene maksimalne novčane kazne. I mi smo poduzeli sve korake pravne koje smo mogli u skladu sa zakonom i vjerujem da ćemo sa dijalogom sa investitorima sa građevinarima i svima ostalim nakon sezone iznaći rješenje koje će bit dobro za sve jer i oni su ti koji iznajmljuju, ima među njima ljudi koji žive u Makarskoj, bave se turizmom i sigurno nije nikome u interesu da nismo zadovoljni. Tako da dijalog je nešto što ćemo svakako prakticirati i pokušavat na taj način riješit ovaj problem i postići balans.

**Vijećnik Joze Vranješ** postavlja pitanja:

1. Ja ću se nadovezat na pitanje uvaženog vijećnika Petra Kelvišera i to vezano za Sv. Petar i rad na Sv. Petru bez koncesijskog odobrenja, s obzirom da znam o tome jako puno. Gradonačelnik je u svom odgovoru utvrdio, odnosno odgovorio vijećniku da je u postupku utvrđivanja činjeničnog stanja i očevida, a koji provodi komunalni redar. Gradonačelniče Paunoviću, taj postupak, odnosno iz vašeg izlaganja dalo bi se zaključiti da bivša gradska uprava po tom pitanju nije radila ništa što nije točno. To je složen postupak, a ono što je mogao učiniti Grad s obzirom da je izdao koncesijsko odobrenje društvu Oasis d.o.o. pokrenuo je pred Vijećem za davanje koncesijskih odobrenja na pomorskom dobru zbog kršenja samog ugovora o koncesiji pokrenuo je postupak ukidanja koncesije na pomorskom dobru. Društvo Oasis je izjavilo na tu odluku žalbu putem odvjetničkog ureda i ta žalba je proslijeđena Ministarstvu mora, prometa i infrastrukture. Ministarstvo mora, prometa i infrastrukture donijelo je rješenje kojim potvrđuje odluku Vijeća za davanje koncesijskih odobrenja na pomorskom dobru u kojoj je potvrdio da je Grad Makarska utvrdio činjenično stanje, da je došlo, odnosno da je poduzeće Oasis d.o.o. grubo kršilo ugovor o koncesiji i potvrdilo je rješenje Vijeća za davanje koncesijskih odobrenja temeljem kojeg se ukinulo koncesijsko odobrenje društvu Oasis d.o.o. Društvo Oasis d.o.o. nakon toga je pokrenilo upravni spor međutim taj upravni spor ne prijeći Grad Makarsku da taj objekt ukloni. Dakle sada se ne trebaju provoditi radnje očevida i utvrđivanja činjeničnog stanja jer su te radnje odrađene prije i na temelju takvih radnji je i ukinuto koncesijsko odobrenje i kažem takvo rješenje i potvrđeno od Ministarstva mora, prometa i infrastrukture, dakle objekt treba ukloniti i ispunjene su sve pravne pretpostavke da se objekt ukloni. Moje je pitanje zašto objekt nije uklonjen? Zašto nije izdato rješenje koncesionaru da objekt ukloni, a ukoliko ga on ne ukloni u zadatom zakonskom roku to može učiniti Grad Makarska putem treće osobe. Vi ćete možda pitati zašto to nije učinila bivša gradska uprava, a ja ću vam i na to odgovoriti.
2. Drugo moje pitanje je dinamika izgradnje vrtića na Zelenci. To je jedan od najboljih ili najdražih projekata koje sam vodio u bivšoj gradskoj upravi i najvrjedniji projekt u svakom smislu, financijskom i bilo kojem drugom. Grad Makarska uveo je izvođača u posao u drugoj polovici ožujka ove godine, završetak radova po ugovoru je predviđen u roku od 270 kalendarskih dana, dakle u drugoj polovici prosinca ove godine bi taj vrtić trebao biti završen bez opremanja. Moje pitanje da li se poštuje dinamika izgradnje toga vrtića jer i sada, bez obzira što nemam uvid u dokumentaciju, pratim taj projekt kao građanin, kao gradski vijećnik i vidim da dinamika nije zadovoljavajuća ni blizu? I zanima me tko ispred Grada vodi taj projekt i po pitanju dinamičkog plana kako sada stojimo po pitanju toga projekta?
3. Treće pitanje je vezano za izgradnju kružnog toka na Zelenci. Bili smo svjedoci kako ste uklonili pozornicu izgrađenu na Zelenci na kružnome toku. Nećemo raspravljati kome se ona sviđa, a kome ne, ali ćemo raspravljati o tome zašto kružni tok kao prometno rješenje, ne uključujući pozornicu, nije završen. Radi se o izuzetno opasnom kružnom kružnom toku, trenutno, a evo od uklanjana pozornice prošlo je 23 dana, kružni tok nije uređen u svom centralnom dijelu, nisu uređene pješačke staze oko kružnog toka, uklonili ste pozornicu sa obrazloženjem da ćete posaditi 2 stabla, vratiti kiosk na Zelenku i staviti klupe. U 18 kvadrata to je moguće jedino na kat. možda će bit kiosk, pa na kat kostele, pa na kat klupe, nije mi jasno, ali zanima me kakvo je projektno rješenje koje sada radite. Tko ga je isprojektirao, tko ga radi i zanima me zašto taj kružni tok nije izgrađen, a mi smo u srcu turističke sezone?

**Gradonačelnik Grada Makarske Zoran Paunović** je odgovorio na postavljena pitanja:

1. Evo znači vezano za Sv. Petar i tvrtku Oasis ne znam šta bih tu dodao više, ja sam dobio informaciju od nadležnog pročelnika da je sad potrebno provesti očevid. Vi očito imate neke druge informacije. Možda da smo na primopredaji sjedili malo duže mogli ste me uputiti u tu priču, mogli smo zajedno doći do toga rješenja. Ali koliko mene sjećanje služi, ja imam ovdje primjerice zapisnik sa 9. sjednice Gradskog vijeća Grada Makarske održane 8. kolovoza 2018. Taj problem je započet u mandatu vaše vlasti, evo gospodin Brkan, bivši gradonačelnik, ja ću samo pročitat kako je odgovorio na određena pitanja, slična su pitanja bila i tada vezano za istu priču na Sv. Petru: „Pitanje Sv. Petra. Jer sam duševan, eto. Ako netko ne zna radi se o našem sugrađaninu 100 % invalidu. To je naš sugrađanin 100 % invalid koji je doša s molbom i reka da je bio odbijen od prošle vlasti, ja ga nisam odbio. Znači on je tražio nešto i nemam što drugo reći nego da smo sve napravili ja i moji zamjenici sve što možemo da mu pomognemo. I zato smo dopustili, tražili smo suglasnost i od Županije, mi smo tražili na 3 godine za sva koncesijska odobrenja, međutim oni su odobrili nam samo dva, Sv. Petar i Makaranu, a mi smo tražili da se sve idu na 3 godine. Mi smo išli stvarno pomoć čoviku i toga se ne stidim i što se tiče i granice pomorskog dobra mi smo dali ovih 80 kvadrata, a on je potpisa neki drugi ugovor sa Hrvatskim šumama“. Dobro da sad ne čitam cijelu priču: „Dobro ne znam koji su nepravilni, meni su ovo nekako ljudski kriteriji bili, to je meni ljudski, to su bili ljudski kriteriji“. To je problem koji je nastao 2018. godine za vrijeme vaše vlasti, to je problem koji je nas dočekao i sad očekujete šta? Da ne vjerujem našim pročelnicima. Ja Vam govorim, meni je pročelnik nadležan rekao ovo šta sam vam maloprije rekao kao odgovor gospodinu Kelvišeru i maloprije sam rekao i također sad i vama ponavljam. Ove sad informacije su meni potpuno nove, moja vrata su vama uvijek otvorena, dođite, recite, uputite nas i mi ćemo djelovat. Mislim, tri godine niste riješili problem, sad od mene očekujete u roku mjesec dana da mi riješimo nekakav problem, a imamo rješenje.
2. Druga priča, rekli ste dječji vrtić na Zelenki. Dječji vrtić na Zelenki je stvarno dobar projekt i to vam čestitam. Međutim, naravno uvijek ima međutim, pitali ste tko vodi taj projekt. Taj projekt sada vodi gospodin Neven Vranješ, ja očekujem da se on završi u 270 dana koji je rok od potpisa ugovora. Svi projekti koje smo mi naslijedili, običaj je barem koliko sam ja sad uspio vidit su, prvih 30 dana kad sam malo analizirao, svi projekti se probijaju rokovi, svi građevinski projekti, to je ne znam iz kojeg razloga. Ali evo mi smo krenuli sa jednim od izvođača koji je na Šibenskoj ili mislim Zadarskoj probio rok čak i nakon naših dogovora i on će bit kažnjen i to je sad ujedno apel, bit će kažnjen naravno u ugovoru postoji klauzula kojom se svaki dan kašnjenja može kazniti. Međutim ono što mene tišti konkretno ovdje kad govorite o projektu, na koji ste jako ponosni, ja ne bih bio toliko ponosan na to iz razloga što mislim da je to izuzetno skup projekt. Dječji vrtić Zelenka je izuzetno skup projekt. Možda niste sve računali, ali evo ja sam malo se uhvatio financijske analize vrtića na Zelenki pa ću vam samo ukratko reći, dakle 18.000.000,00 kuna izgradnja, 5.000.000,00 do 7.000.000,00 kuna će koštat opremanje, to je ukupno 25.0000.000,00 kuna ako uzmete ovu veću brojku, 4.500.000,00 kuna ste vi isplatili onu naknadu po 1.000,00 kuna u zadnje 3 godine za djecu koja ne idu u vrtić, a trebali su ići u vrtić. Znači to je ukupno 29.500.000,00 nas košta vrtić na Zelenki, 30.000.000,00 kuna. Sad ću vam reći još nešto samo trenutak, samo da pročitam ovo iz istog ovog, ista sjednica Gradskog vijeća, kada je već bio gotov projekt kad ste već potegli tu temu, nisam mislio o tome govorit, ali evo već ste potegli tu temu. Znači ovaj projekt, citiram gradonačelnik bivši Brkan je rekao: „Ovaj projekt koji imamo u vrijednosti 12.000.000,00 kuna, nećemo ići s njim“. Dakle govorimo dječji vrtić na Zelenki, prvi projekt koji je bio, imali ste gotov projekt: „nećemo ići s njim“. Dakle govorimo dječji vrtić na Zelenki, prvi projekt koji je bio, imali ste gotov projekt: „nećemo ići s njim imamo jednu drugu ideju, taj projekt košta 12.000.000,00 kuna koji mi iz redovnog proračuna ne možemo isfinancirat, nažalost fondovi još nisu otvoreni za to. Dakle držimo da se to može i jeftinije sagraditi“. Dakle govorimo o sjednici 8. kolovoza 2018. godine, 9. sjednica Gradskog vijeća Grada Makarske u kojem vi kažete: „mislimo da se može i jeftinije sagraditi“. Gradonačelnik Brkan, a danas imamo 30.000.000,00 kuna koliko nas košta vrtić na Zelenki.

**Vijećnik Joze Vranješ** komentira odgovore:

1. Ja ću nastavit na izlaganje gospodina Paunovića, naravno da sam nezadovoljan odgovorima jer je ovdje izneseno toliko nelogičnih informacija i na kraju krajeva netočnih koje moram ovdje naglasiti. Dakle što se tiče Sv. Petra ispunjeni su svi uvjeti za uklanjanje objekta. Jasno da ste me pitali nešto vezano za taj slučaj ili bilo koji drugi projekt, jasno je da bi Vam ja dao istinite i točne informacije jer to je korisno za naš grad i naše građane. Istina je vi ste se sad vratili na sjednicu iz 2018. godine gdje smo detektirali početak tog problema iz izlaganja gospodina Jure Brkana što je meni pomalo i smiješno s Vaše strane da se vraćate na to. Bilo je još sjednica Gradskog vijeća i dobro se sjećam gospođa Jagoda Martić je postavljala pitanja na koja sam ja točno odgovarao i donosio svu dokumentaciju vezano za taj problem. Istina je napravili smo taj problem, odnosno napravio se tu određeni problem jer se na neki način činio ustupak nekome tko ima invaliditet. Ne kažem da je to bilo tada potrebno, ali nastao je problem i bivša gradska uprava se borila s tim problemom preko dvi godine i sa državnom administracijom i došla je do rješenja tog problema kojeg vi morate provesti i na vama je odgovornost da ga provedete.
2. Dalje vezano za vrtić Zelenka. Ja sam Vas jasno pitao tko vodi taj projekt i šta je sa dinamikom radova? Vi ste odgovorili da će oni koji ne budu poštivali dinamiku biti kažnjeni, to ćemo još vidjeti i jasno do kraja samog projekta. Dalje ste naglasili da je to skup projekt. Ja sam sada jako sretan što sam ga ja započeo jer očito je da ga Vi ne bi ni započeli da to nisam napravio ja, sad imam garanciju da će bit i završen jer ugovor je potpisan. Dalje Vi ste rekli da smo mi naslijedili projekt, za koji smo utvrdili, da je skup i da nismo išli s njim. Točno je da smo to rekli. I točno je da sam ja napravio reviziju tog projekta i točno je da je kapacitet vrtića povećan za još 30 korisnika nakon revizije. I onda smo utvrdili da idemo sa tim projektom i vrtić Zelenka je između ostalog jedan od najvećih vrtića u Splitsko-dalmatinskoj županiji koji će imat 145 korisnika, koji će imat kuhinju za više od 300 korisnika. Dopunsko je pitanje na koji ste način vi u financijsku računicu izgradnje samog vrtića Vi ste ubacili i demografsku mjeru i to je moje dopunsko pitanje zašto ste sve to, ono što se narodno kaže, speštali u jedno jer jedno s drugim nema nikakve veze?
3. Dalje ja sam Vam postavio pitanje na koje niste odgovorili, a to je izgradnja kružnog toka na Zelenki. Molim da mi se odgovori na to pitanje?

**Gradonačelnik Grada Makarske Zoran Paunović** je odgovorio na komentar odgovora:

1. Da, rekao sam projekt vodi gospodin Neven Vranješ. To sam rekao, ne znam jeste li to uhvatili. I ja očekujem da se dinamika radova poštuje bez obzira što vi možda smatrate da kasni ja očekujem da će ona bit završena u roku, ako ne bude završena u roku, izvođač će bit kažnjen. Dakle to je bilo vezano za dječji vrtić na Zelenki.
2. A što se tiče rotora, kružnog toka na Trgu Kobaca dakle, teško mi je to zapravo govorit, reći ću vam samo okvirno da će tu bit na mjestu bine, upravo sada nabava se odrađuje, bit će ovaj dva stabla velika, bit će također jedna lijepa klupica. Ali ono što je zapravo vezano uz ovaj projekt evo čisto samo kad ste već postavili to pitanje pa kratko ako imam još minutu. Taj Trg Kobaca je zapravo pokazao da postoji jedan zaista dublji problem, a taj problem je manjak informacija koji je bivša gradska uprava i gradska vlast dijelila sa djelatnicima Gradske uprave. Dakle vi ste imali dokumente, gradonačelnik i zamjenici oni su primali mimo protokola te dokumente. Nigdje ih se u Gradu nije moglo naći. Mnogo je takvih projekata u kojima ključne osobe, tj. pročelnici nisu raspolagali sa informacijama, Vi ste to vodili i držali ste te informacije za sebe. Imali ste po meni to je vrlo nesuvisal način poslovanja, a da ne kažem da su možda čak i mimo pravila i propisa nekakvih ustaljenih, praksi, koje bi trebale bit u nekoj transparentnoj upravi, vi to jednostavno tako niste radili. To je jednostavna praksa koju smo mi od početka napustili.

**Vijećnik Marko Ožić-Bebek** postavlja pitanje:

1. Ja imam jedno kratko pitanje. Mene zanima, negdje sam dobio informaciju da ste našli rješenje za našu hitnu pomoć. Da pošto mi imamo T1 i T2 timove hitne pomoći. Imali smo. T1 smo imali koji nismo financirali Grad, a T2 je sufinancirao Grad sa 500.000,00 kuna sa Županijom i ostalim općinama. Kakva je sad situacija tu? Koliko sam ja čuo vi ste izjavili da će Grad financirati liječnika u T1 timu, ali to smo mi već imali. To je bila financijski zatvorena konstrukcija. Zanima me što je sa timom T“, da li smo tu uključeni, da li ćemo tu imati nekakve aktivnosti, odnosno financiranja da bi naši sugrađani i naši gosti bili što bolje pokriveni hitnom pomoći? Evo kratko pitanje, molim kratki odgovor.

**Gradonačelnik Grada Makarske Zoran Paunović** je odgovorio na postavljeno pitanje:

1. Mi smo odmah u prvom tjednu otkad smo došli na vlast imali sastanak, imali smo odmah sastanak kod župana Bobana gdje su bili prisutni gospodin Luetić koji je zadužen za hitnu pomoć cijele Splitsko-dalmatinske županije te pročelnica u Županiji. Tada u tom trenutku komunicirano je da Tim 2 nema drugog liječnika, odnosno da novaca za drugog liječnika nema. Mi smo rekli nije nikakvi problem mi ćemo izdvojiti određena sredstva za to i to je napravljeno. Dakle Tim 2 u ovom trenutku ima liječnika. Bilo je komunicirano i na neki način smo htjeli ispregovarat da dobijemo odmah i drugog još liječnika tako da bude pokriveno sva 24 sata, međutim to u ovom trenutku nije udovoljeno našem zahtjevu. Dakle Tim 1 ima i liječnika koji se sufinancira iz sredstava Grada Makarske. Mi ćemo i dalje nastavit sa financiranjem radiologa, to ste vi započeli i sredstva su predviđena u proračunu. Da Tim 2 načelno, ne nam da li je to javnost upoznata s time, Tim 2 znači da sufinanciramo samo vozača i jednog tehničara iz toga razloga do sada u Timu 2 nije bio predviđen liječnik. Mi smo sad to dogovorili i liječnik će bit mislim da je nekih 75.000,00 kuna predviđeno da Tim 2 također ima liječnika.

**Vijećnik Marko Ožić-Bebek** je nadopunio pitanja:

1. Hvala na odgovoru, samo me još zanima koliko novaca će koštat sad taj Tim 2 sa dodatnim, ako je koštalo nekad 500.000,00 kuna Grad Makarsku, sad je još tu i liječnik to bi trebalo puno više i da li smo dogovorili sa ostalim općinama? Da li je sa ostalim općinama pokušano razgovarati i imali tu ikakvih pomaka, nije bilo do sada.

**Gradonačelnik Grada Makarske Zoran Paunović** je odgovorio na nadopunu pitanja:

1. Evo pa to je s tim liječnikom, on će nas koštati 75.000,00 kuna dodatno, plus 500.000,00 kuna koji su već predviđeni prošlim proračunom.

**Vijećnik Jure Brkan** postavlja pitanja:

1. Pošto naš gradonačelnik sada kaže da je njemu teško radit sa 34.000.000,00 u blagajni, pošto kaže da tu nisu uračunati i troškovi, dospjele obveze i sve ostalo meni je žao što ga ja moram naučiti, ali naš proračun je 180.000.000,00 kuna, zaokružujem, vaš je kontinuirani posao i da ga punite i da ga praznite sukladno predviđenome proračunu i idealno posloženi proračun je kad vam na kraju godine ostane nula, to je ono što je vaš kontinuirani zadatak. Ako ste danas imali 30.000.000,00, sutra 32.000.000,00, prekosutra 31.000.000,00 jer ste platili nešto to je sve kontinuirani proces. Uostalom u 10. točki koju ćemo malo poslije raspravljati, u točki Izvješća gradonačelnika, tamo jasno stoji da ste na računu 30. 6. imali 34.839.000,00 kuna, ja mislim da je to svota s kojom svatko zdravorazumni čovjek bi mogao dobro vladati, a kamoli ne doktor ekonomije kao što ste Vi. Isto tako pošto ste doktor ekonomije, ja bih vas htio pitati moje prvo pitanje vezano je za staru upravnu zgradu na Gradskom sportskom centru. Naime Grad Makarska u vlasništvu ima 13 dvokrevetnih spavaćih soba. Tih 13 dvokrevetnih spavaćih soba su bile u najmu kod jedne privatne firme koja je dobila taj najam putem natječaja, čini mi se da je godišnja zakupnina bila nekih 250.000,00-280.000,00 kuna, govorim napamet vi znate točnu brojku. Ta firma je pokrenula bila raskid ugovora o najmu i meni se čini negdi početkom petog mjeseca je taj raskid ugovora i finaliziran. Zanima me šta ćete uraditi sa tim prostorom, to je znači prostor koji je donosio prihod Gradu Makarskoj, koji je punio proračun Grada Makarske. naime u kuloarima se špekulira da ćete u njega smjestiti sezonske policajce. Sezonski policajci inače za našu javnost, da zna, svake godine Grad Makarska je plaćao njihov smještaj, svake godine Grad Makarska je smještaj dodatnih sezonskih policajaca plaćao do iznosa jedne narudžbenice 69.000,00 kuna. Ako ćemo zaklat kravu radi šnicela, ja bih molio da na to obavijestite našu javnost. Zanima me zbog čega nije oglašen već natječaj za te sobe i zbog čega Grad nije to stavio u funkciju prihoda.
2. Drugo pitanje vezano direktno za proračun, temelji se na Vašoj izjavi koju ste dali medijima, a to je da ćemo hvala Bogu naši osnovnoškolci i ove godine imati besplatne udžbenike i radne bilježnice. To je nešto što je naša bivša uprava uvela i ja se baš veselim da će to tako i ostati. Međutim vrlo ste ružno dali neku izjavu, nisam shvatio, kao na pitanje novinara kad su vas pitali da li će se sufinancirati i udžbenici srednjoškolcima. Rekli ste nešto to je obećanje bivše vlasti bilo. Tako je, ali naše obećanje bivše vlasti je bilo to i potkrepljeno iznosom u proračunu, 500.000,00 kuna je osigurano u gradskom proračunu za tu mjeru sufinanciranje udžbenika srednjoškolcima. Mene samo zanima da li ćete sufinancirat udžbenike srednjoškolcima ili nećete?
3. Treće moje pitanje evo pričamo o dječjim vrtićima pa ste vi isto tako čudesno, pošto vidim volite čitati zapisnike unazad 3 godine, a ne se baviti svojim poslom koji je svakodnevno, ja vam tvrdim i građanima i svima ostalima u sezoni izuzetno aktivan. Nemate kad vremena čitati zapisnike unazad 3-4 godine ako radite posao. Ali vi ste imali vremena za to pa ste isto tako riješili na pitanje građana roditelja djece koji su ostali neupisani u dječji vrtić, puno ih je takvih roditelja koji imaju obadvoje zaposlenih, koji znači nemaju gdje s djecom, vi ste novinarima dali lakonski odgovor riješili smo to sve u redu. E sad me zanima, kako ste to riješili, kad nove liste nisu izašle, djeca koja su bila neupisana i dalje su neupisana, a vrtić niste novi sagradili. Još sad govorite da bi i ukinuli možda demografsku mjeru koju smo poticali i pomagali roditeljima s 1.000,00 kuna mjesečno. Dajte recite, moje treće pitanje, kako ste vi to riješili neupisanu djecu u dječjem vrtiću, kad se već hvalite s time u medijima.

**Gradonačelnik Grada Makarske Zoran Paunović** je odgovorio na postavljena pitanja:

1. Dakle što se tiče prvog pitanja radi se o zgradi sportskog centra. Ta informacija je do nas došla sasvim slučajno, ja sam mislio da ćete nam primjerice vi to na primopredaji reći takve nekakve osnovne stvari i uputit nas, evo ja sad svečano obećajem ukoliko dođe do promjene vlasti za 4 godine novoj gradonačelnici ili gradonačelniku ja ću s njim provest barem 2 ili 3 sata, uputiti ih u ključne probleme, reći neke osnovne vizije koje smo mi mislili provest, a možda ih nismo proveli, ali ja vjerujem da ćemo mi cjelokupni naš politički program sprovesti u djelo. Dakle do te informacije da je tamo zaista prazan prostor došli smo zapravo sasvim slučajno na jednom od naših jutarnjih brifinga. Tamo smo odmah reagirali na način što su nas ekipa iz policije, vi ste za njih predvidjeli mislim nekakvih 40.000,00 kuna za smještaj u Biokovci. To je tzv. razmjena gdje na ispomoć dolaze određeni djelatnici koji našim policijskim snagama pomažu u ljetnoj sezoni. Oni su naravno odmah na prvom sastanku tražili još dodatnih 30 ili 30 i nešto tisuća kuna jer im je to bilo nedovoljno za smještaj u Biokovci. Dakle samim time mi smo im obećali da od 1.8. ne možemo izdvojit dodatna sredstva, ali bit ćete smješteni ovdje, nećemo barem taj račun koji bi vam bio još 30.000,00 kuna, napravili smo uštedu. Dakle Vi razmišljate samo iz perspektive isto tako ušteda. Mislim da je kad uštediš 30.000,00 kuna to je isto dobitak za proračun, a to što mi nismo stigli sad još uvijek u nekakvom periodu odreagirat mi ćemo to napravit na jesen, raspisat ćemo natječaj i naravno da će u tom periodu vidjet ćemo zapravo šta ćemo konkretno s tim prostorom. Ali imate još jednu situaciju ovdje, a to je da je Grad obavezan s obzirom da smo u pandemiji COVID, mislim znate da smo u pandemiji COVID, Grad je obavezan da napravi karantenu i mi ćemo tamo napravit određeni broj soba koji služi isključivo za karantenu ljudi koji nisu smješteni primjerice u hotelski smještaj itd. Stožer civilne zaštite to radi. Tako da zapravo evo to je odgovor na Vaše prvo pitanje.
2. Drugo pitanje sufinanciranje udžbenika srednjoškolcima to je nešto što ćemo, ne bih sad o tome puno govorio, to je nešto što ćemo morat donijet u nekakvom kraćem vremenskom roku. Kad budemo donosili tu odluku, pravovremeno ćemo informirat javnost i Vi ćete onda kao vijećnik dobiti također odgovor na to pitanje.
3. Treće pitanje problem neupisane djece u vrtiću. To je naime zaista veliki problem i situacija nikako nije bila jednostavna. Imali smo veliki roditelja. Dobra stvar je da smo imali konstruktivan razgovor sa ravnateljicom. Rješenje je na pomolu. Kako? Bit ćete i to pravovremeno upoznati s time. Evo samo jedna natuknica, naime MARA je, Makarska razvojna agencija je konstatirala da smo dobili onaj natječaj s time da ćemo moći povećavat određene grupe tako da ovih 80 neupisane djece neće bit 80, bit će manje. Stručne službe koje su zadužene za sve, definiranje detalja oko novih lista, pomicanja, upisivanja, također rade trenutno na tome. Ravnateljica da, to je još jedna bitna informacija, ravnateljica je trenutno na godišnjem i ona se vraća u ponedjeljak, mi ćemo zapravo sljedećeg tjedna intenzivno s njom obavit sastanak i na osnovu toga ćemo pravovremeno informirat javnost. Tako da još je možda rano odgovarat na ovo pitanje, ali rješenje je na pomolu, uskoro ćemo izaći u javnost s njim.

**Vijećnik Jure Brkan** komentira odgovore:

1. Na prvo pitanje apsolutno nisam zadovoljan odgovorom. Znači gradonačelniku su jutarnji brifinzi slučajni, gdje on slučajno doznaje podatke, a istovremeno ima kada čitati zapisnike stare po nekoliko godina i vaditi ih van konteksta. Znači nikako nisam odgovoran, želim jasno napismeno odgovor zbog čega taj prostor već nije oglašen javni natječaj za sobe u upravnoj zgradi Gradskog sportskog centra, staroj upravnoj zgradi.
2. Što se tiče drugoga pitanja i odgovora na drugo pitanje vezano za sufinanciranje udžbenika srednjoškolcima nismo dobili odgovor, nije nam dao gradonačelnik odgovor. Naši roditelji koji sada već kupuju knjige ne znaju šta će bit s tim, a napominjem 500.000,00 kuna je osigurano u gradskom proračunu. Stoga želim napismeno odgovor, ne želim vam odgovoriti ili što je već sada rekao.
3. Treće pitanje za vrtić kaže opet rano je odgovarat, a ja Vas uvjeravam za roditelje koji rade koji imaju dijete kući nije nikad rano da kažete da li će dijete dobiti mjesto u vrtiću ili neće. Stoga nimalo nisam zadovoljan odgovorom koji sam dobio, tim više što meni aludira kao da će odgovornost za pedagoške standarde i broj djece prebacit na nekoga drugoga jer vidim da mu je ustaljena praksa apsolutno prebacivanje odgovornosti nekome drugome, a sve zasluge ćemo pokupiti sebi, pa stoga želim napismeno u biti neupisana djeca u dječje vrtiće da li to podrazumijeva prebacivanje odgovornosti na ravnatelja ili na neke druge zaposlenike iz te ustanove po pitanju kršenja pedagoškog standarda.

**Gradonačelnik Grada Makarske Zoran Paunović** je odgovorio na komentar odgovora:

Ja ću onda dostavit pisane odgovore na Vaša pitanja, ali evo čisto da se samo osvrnem na ovaj dio što se tiče prebacivanja odgovornosti. Naime šta je nas dočekalo kao novu gradsku upravu. Mi smo zapravo došli u jednu izrazito nezdravu atmosferu, dakle jedno stanje letargije, straha, kako u Gradskoj upravi tako i u ustanovama i gradskim poduzećima. To stanje je nekakvo zaista kakvo mi nismo očekivali i to nam je već bilo jasno na primopredaji. Dakle samo da vam objasnim ovo straha, vidim da se čudite. Dakle povjerenja, komunikacija među odjelima nije postojala ona je na izuzetno niskim granama, motivacija zaposlenika je nikakva. Slikovito rečeno. Možda će tako biti jasnije, došli praktički na brod koji pušta na sve strane sa posadom, sa putnicima, koji su se doslovno pomirili sa sudbinom. Nas čeka jako puno posla, mi ćemo pokušat preokrenuti ovaj negativni trend i otpor prema promjenama. Mi smo uveli drugačiji način upravljanja, mi smo osvijestili pojam odgovornosti pročelnika, odgovornosti direktora, odgovornosti ravnatelja, koji je iz ne znam kojih razloga godinama se kanalizirao na samo jednu osobu, na gradonačelnika. Vi ste imali 4 godine vjerojatno svu vlast u svojim rukama. Svaka odluka pa i najmanja oko potpisivanja primjerice karte studentima, koji trebaju ići do Zagreba, Vi ste to potpisivali, što je meni suludo jer mora postojat odgovornost pročelnika, mora postojat odgovornost svih ravnatelja, svih direktora d.o.o.-a. Meni je to suludo, evo iskreno, ja nisam navikao na takav način rada. Mi ćemo da bi promijenili taj trend mi ćemo, potrebno je zapravo nevjerojatno velika energija, potrebna je vizija i mi vjerujem da smo na tom putu. I Antonia i ja radimo zapravo sve da povratimo i nadu i vjeru samih zaposlenika i građana u ovaj osakaćeni sustav. I to je ono što ste vi nama ostavili. Svi zaposlenici će dobit šansu, evaluaciju ćemo radit uskoro, ali sustav koji ste vi nama ostavili u nasljeđe nije zaista dobar. Mi i dalje komuniciramo s medijima radimo svakodnevne, radimo zapravo brifinge na tjednoj ili dvotjednoj razini, radimo transparentno, obavještavamo javnost o radnjama koje poduzimamo, primamo građane. Evo možda čisto da vam i to kažemo mi primamo građane na tjednoj bazi i to isto zasad jako dobro funkcionira. Evo možda jedna informacija na današnji dan je preko 43 građana, iako smo tu manje od 2 mjeseca, primljeno, oni su imali svoju minutažu da izlože svoj problem. Njihovi problemi su djelomično riješeni, naravno određeni dio problema su nerealni i nisu u domeni Grada, ali mi ih svejedno saslušamo, njima bude drago, to ćemo i nastavit dalje.

Nakon aktualnog sata, a u skladu s člankom 75. Poslovnika o radu Gradskog vijeća Grada Makarske, predsjednica Gradskog vijeća Grada Makarske je predložila sljedeći:

**Dnevni red**

1. Prijedlog zapisnika s 1. sjednice Gradskog vijeća Grada Makarske održane 18. lipnja 2021. godine
2. Prijedlog odluke o izradi izmjena i dopuna Prostornog plana uređenja Grada Makarske
3. Prijedlog odluke o provođenju postupka stavljanja izvan snage Urbanističkog plana uređenja sportsko- rekreativne zone Platno
4. Prijedlog odluke o davanju koncesije za posebnu upotrebu pomorskog dobra za izgradnju podmorskog ispusta uređaja za pročišćavanje otpadnih voda Biloševac, Crpne stanice Biokovka i incidentnih preljeva CS Biokovka i CS Biloševac
5. Prijedlog odluke o davanju na korištenje poslovnih prostora u zgradi na adresi Trg Tina Ujevića 1 u Makarskoj
6. Prijedlog odluke o oslobađanju od plaćanja zakupnine/naknade za poslovne prostore u vlasništvu Grada Makarske u 2021. g.
7. Prijedlog odluke o davanju suglasnosti za provedbu ulaganja na području Grada Makarske: Rekonstrukcija i uređenje sportske građevine – terena u naselju Velikom Brdu
8. Prijedlog zaključka o prihvaćanju Izvješća o izvršenju Programa građenja komunalne infrastrukture za 2020. godinu
9. Prijedlog zaključka o prihvaćanju Izvješća o izvršenju Programa održavanja komunalne infrastrukture za 2020. godinu
10. Prijedlog zaključka o davanju suglasnosti na Izvješće o radu gradonačelnika Grada Makarske za razdoblje od siječnja do lipnja 2021. g.
11. Prijedlog zaključka o Prijedlogu rješenja o razrješenju mrtvozornika za područje grada Makarske
12. Prijedlog rješenja o imenovanju Odbora za međugradsku suradnju
13. Prijedlog rješenja o imenovanju Odbora za dodjelu priznanja i nazive ulica i trgova
14. Prijedlog rješenja o imenovanju Odbora za financije i proračun
15. Prijedlog rješenja o razrješenju ravnateljice Gradske knjižnice Makarska
16. Prijedlog rješenja o imenovanju ravnateljice Gradske knjižnice Makarska

**Predsjednica Gradskog vijeća Gordana Muhtić** je predložila nadopunu dnevnog reda i uvrštavanje novih točaka:

● Izvješće s 2. sjednice Mandatnog povjerenstva

1. Prijedlog rješenja o imenovanju Odbora za izbor i imenovanje
2. Prijedlog rješenja o imenovanju Odbora za statutarno-pravna pitanja

s tim da dosadašnje predložene točke 15. i 16. postaju točke 17. i 18.

Gradonačelnik Grada Makarske Zoran Paunović je predložio nadopunu dnevnog reda sljedećim točkama:

5. Prijedlog VI. Izmjena i dopuna Odluke o socijalnoj skrbi Grada Makarske

11. Prijedlog odluke o izmjeni Odluke o radnom vremenu ugostiteljskih objekata na

području grada Makarske

s tim da se sve ostale predložene točke dnevnog reda pomaknu na sljedeća mjesta u rasporedu.

**Vijećnik Jure Brkan** u ime Kluba vijećnika HDZ-a je izrazio nezadovoljstvo nadopunom dnevnog reda točkama, koje predlaže gradonačelnik, kazavši kako se radi o nadopuni dnevnog reda težim točkama za koje su kao vijećnici trebali imati više vremena za pripremu jer još ni u ovom trenutku nisu dobili materijale za navedene točke koje se predlaže. Shodno svemu navedenom je predložio da se navedene točke sada ne uvrste na dnevni red već da se dostave za narednu sjednicu Gradskog vijeća.

**Vijećnik Marko Ožić-Bebek** je raspravljajući o predloženim izmjenama dnevnog reda zatražio da mu se objasni zašto je stavljanje navedenih točaka na dnevni red žurno da bi išlo po ovoj proceduri.

Na upit vijećnika su odgovorili **predsjednica** **Gradskog vijeća Grada Makarske Gordana Muhtić i gradonačelnik Grada Makarske Zoran Paunović** kako je to nužno za obje predložene točke jer se radi o vremenskoj primjeni navedenih izmjena koje se predlažu.

**Vijećnik Joze Vranješ** je u raspravi upitao zašto se čekalo s materijalima.

**Vijećnica Ivana Miočević Franić** je istaknula kako se i ovako već predložen opširan dnevni red dopunjuje s dvije točke i to nije dobro jer se neće moći kvalitetno raspraviti sve točke.

**Predsjednica Gradskog vijeća Grada Makarske Gordana Muhtić** je odgovorila kako je dnevni red bio opširan i želi da ovo zaista bude iznimka za buduće sjednice.

**Predsjednica Gradskog vijeća Grada Makarske Gordana Muhtić** je pozvala vijećnike da glasuju pojedinačno o svakoj predloženoj dopuni dnevnog reda.

*Vijećnici su s* *8 (osam) glasova ZA i 6 (šest) glasova PROTIV prihvatili da se predloženi dnevni red nadopuni točkom 5. Prijedlog VI. Izmjena i dopuna Odluke o socijalnoj skrbi Grada Makarske.*

*Vijećnici su s 10 (deset) glasova ZA i 4 (četiri) glasa PROTIV prihvatili da se predloženi dnevni red nadopuni točkom 11. Prijedlog odluke o izmjeni Odluke o radnom vremenu ugostiteljskih objekata na području grada Makarske.*

*Vijećnici su jednoglasno s 14 (četrnaest) glasova ZA prihvatili da se predloženi dnevni red nadopuni točkom 17. Prijedlog rješenja o imenovanju Odbora za izbor i imenovanje.*

*Vijećnici su jednoglasno s 14 (četrnaest) glasova ZA prihvatili da se predloženi dnevni red nadopuni točkom 18. Prijedlog rješenja o imenovanju Odbora za statutarno-pravna pitanja.*

Nakon usvojenih prijedloga za izmjenu i dopunu dnevnog reda predsjednica Gradskog vijeća je na glasovanje stavila sljedeći:

**Dnevni red**

● Izvješće s 2. sjednice Mandatnog povjerenstva

1. Prijedlog zapisnika s 1. sjednice Gradskog vijeća Grada Makarske održane 18. lipnja 2021. godine
2. Prijedlog odluke o izradi izmjena i dopuna Prostornog plana uređenja Grada Makarske
3. Prijedlog odluke o provođenju postupka stavljanja izvan snage Urbanističkog plana uređenja sportsko- rekreativne zone Platno
4. Prijedlog odluke o davanju koncesije za posebnu upotrebu pomorskog dobra za izgradnju podmorskog ispusta uređaja za pročišćavanje otpadnih voda Biloševac, Crpne stanice Biokovka i incidentnih preljeva CS Biokovka i CS Biloševac
5. Prijedlog VI. Izmjena i dopuna Odluke o socijalnoj skrbi Grada Makarske
6. Prijedlog odluke o davanju na korištenje poslovnih prostora u zgradi na adresi Trg Tina Ujevića 1 u Makarskoj
7. Prijedlog odluke o oslobađanju od plaćanja zakupnine/naknade za poslovne prostore u vlasništvu Grada Makarske u 2021. g.
8. Prijedlog odluke o davanju suglasnosti za provedbu ulaganja na području Grada Makarske: Rekonstrukcija i uređenje sportske građevine – terena u naselju Velikom Brdu
9. Prijedlog zaključka o prihvaćanju Izvješća o izvršenju Programa građenja komunalne infrastrukture za 2020. godinu
10. Prijedlog zaključka o prihvaćanju Izvješća o izvršenju Programa održavanja komunalne infrastrukture za 2020. godinu
11. Prijedlog odluke o izmjeni Odluke o radnom vremenu ugostiteljskih objekata na području grada Makarske
12. Prijedlog zaključka o davanju suglasnosti na Izvješće o radu gradonačelnika Grada Makarske za razdoblje od siječnja do lipnja 2021. g.
13. Prijedlog zaključka o Prijedlogu rješenja o razrješenju mrtvozornika za područje grada Makarske
14. Prijedlog rješenja o imenovanju Odbora za međugradsku suradnju
15. Prijedlog rješenja o imenovanju Odbora za dodjelu priznanja i nazive ulica i trgova
16. Prijedlog rješenja o imenovanju Odbora za financije i proračun
17. Prijedlog rješenja o imenovanju člana Odbora za izbor i imenovanje
18. Prijedlog rješenja o imenovanju člana Odbora za statutarno-pravna pitanja
19. Prijedlog rješenja o razrješenju ravnateljice Gradske knjižnice Makarska
20. Prijedlog rješenja o imenovanju ravnateljice Gradske knjižnice Makarska

*Ovako predloženi dnevni red je usvojen s 8 (osam) glasova ZA i 6 (šest) glasova PROTIV.*

● **Izvješće s 2. sjednice Mandatnog povjerenstva**

**Predsjednik Mandatnog povjerenstva Gradskog vijeća Grada Makarske Jakša Jurasović** je pročitao izvješće s 2. sjednice Mandatnog povjerenstva i kazao kako je Gradsko vijeće zaprimilo pisani zahtjev vijećnika Joška Lelasa za stavljanje mandata u mirovanje KLASA: 021-01/21-01/16; URBROJ: 15-21-01, 27. srpnja 2021.g. Također je utvrđeno kako je sukladno odredbama članka 7. Poslovnika o radu Gradskog vijeća Grada Makarske Hrvatska demokratska zajednica Gradski odbor Makarska dostavila prijedlog da se umjesto vijećnika koji je stavio mandat u mirovanje s kandidacijske liste Hrvatske demokratske zajednice za izbor članova Gradskog vijeća Grada Makarske predlaže Miro Mucić, dopis KLASA: 021-01/21-01/16; URBROJ: 18-21-02, od 28. srpnja 2021. godine. Predloženi zamjenski vijećnik Miro Mucić je 28. srpnja 2021. godine dostavio javnobilježnički ovjerenu izjavu da prihvaća dužnost zamjenskog vijećnika KLASA:021-01/21-01/16, URBROJ: 15-21-03.

Predsjednik Mandatnog povjerenstva je kazao kako je Mandatno povjerenstvo jednoglasno s 2 (dva) glasa ZA prihvatilo izjavu o mirovanju mandata na mjesto člana predstavničkog tijela Gradskog vijeća Grada Makarske vijećnika Joška Lelasa i jednoglasno s 2 (dva) glasa ZA prihvatilo imenovanje za vijećnika Mira Mucića.

*Vijećnici Gradskog vijeća Grada Makarske primili su Izvješće Mandatnog povjerenstva na znanje.*

1. **Prijedlog zapisnika s konstituirajuće sjednice Gradskog vijeća Grada Makarske održane 18. lipnja 2021. godine**

**Predsjednica Gradskog vijeća Grada Makarske Gordana Muhtić** je uvodno izjavila kako u dostavljenom zapisniku postoji tehnička greška u točki 1. Izbor Mandatnog povjerenstva gdje je omaškom kod glasovanja unesen broj 16 umjesto broja 14 i greška će se ispraviti u zapisniku.

U raspravi je sudjelovao vijećnik **Jure Brkan** koji je kazao kako s obzirom da nije bio nazočan na konstituirajućoj sjednici Gradskog vijeća će prilikom glasovanja o usvajanju zapisnika biti suzdržan.

S obzirom da više nije bilo prijavljenih za raspravu predsjednica Gradskog vijeća Grada Makarske je Prijedlog zapisnika s konstituirajuće sjednice Gradskog vijeća Grada Makarske održane 18. lipnja 2021. godine stavila na glasovanje.

*Zapisnik s konstituirajuće sjednice Gradskog vijeća Grada Makarske održane 18. lipnja 2021. godine je usvojen s 12 (dvanaest) glasova ZA i 2 (dva) SUZDRŽANA glasa.*

Nakon stanke tajnica Gradskog vijeća Grada Makarske Lara Rakušić Ivanković obavila je prozivku vijećnika i konstatirala da je na sjednici nazočno 14 od 15 vijećnika kao i da je nastavak održavanja sjednice pravovaljan.

1. **Prijedlog odluke o izradi izmjena i dopuna Prostornog plana uređenja Grada Makarske**

Uvodno obrazloženje Prijedloga odluke o izradi izmjena i dopuna Prostornog plana uređenja Grada Makarske dala je **Petra Jerković** iz Društva arhitekata Splita.

U ime Kluba vijećnika HDZ-a u raspravi je sudjelovao **vijećnik Jure Brkan** kojemu je na izlaganje odgovorio **gradonačelnik Grada Makarske Zoran Paunović.**

**Vijećnica Ivana Miočević Franić** je sudjelovala u pojedinačnoj raspravi, a na izlaganje joj je replicirao **vijećnik Jure Brkan.** Na izlaganje vijećnice su odgovore dali **Petra Jerković** iz Društva arhitekata Splitai **gradonačelnik Grada Makarske Zoran Paunović. Vijećnica Ivana Miočević Franić** je odgovorila na repliku vijećnika Jure Brkana i odgovor Petre Jerković iz Društva arhitekata Splita. **Gradonačelnik Grada Makarske Zoran Paunović** je odgovorio na izlaganje vijećnice.

**Vijećnik Jure Brkan** je sudjelovao u pojedinačnoj raspravi, a na izlaganje su mu odgovorili **gradonačelnik Grada Makarske Zoran Paunović** i **voditelj Odsjeka za prostorno plansku dokumentaciju Tonći Vuković. Gradonačelnik Grada Makarske Zoran Paunović** je dao dodatna obrazloženja i postavio upite na koje je odgovore dao **voditelj Odsjeka za prostorno plansku dokumentaciju Tonći Vuković. Vijećnik Jure Brkan** je nastavio pojedinačnu raspravu, a na izlaganje mu je replicirala **predsjednica Gradskog vijeća Grada Makarske Gordana Muhtić** na što je vijećnik odgovorio.

**Vijećnik Petar Kelvišer** je sudjelovao u pojedinačnoj raspravi, na raspravu mu je replicirao **vijećnik Jure Brkan** na što je vijećnik odgovorio. Na izlaganje vijećnika su odgovore dali **gradonačelnik Grada Makarske Zoran Paunović** i **Petra Jerković** iz Društva arhitekata Splita. Vijećnik je prokomentirao odgovor gradonačelnika.

U pojedinačnoj raspravi je sudjelovala i **vijećnica Ivana Miočević Franić.**

**Vijećnik Marko Ožić-Bebek** je sudjelovao u pojedinačnoj raspravi, a na raspravu su mu replicirali **predsjednica Gradskog vijeća Grada Makarske Gordana Muhtić** i **vijećnik Jure Brkan.** Vijećnik je odgovorio na replike. **Gradonačelnik Grada Makarske Zoran Paunović** je odgovorio na izlaganje vijećnika.

**Vijećnik Jure Brkan** je zatražio povredu Poslovnika o radu Gradskog vijeća Grada Makarske konkretno članak 80. jer je gradonačelnik u svom odgovoru omalovažavao gradske vijećnike. **Predsjednica Gradskog vijeća Grada Makarske Gordana Muhtić** je odgovorila kako ne smatra da je došlo do povrede Poslovnika već se radilo samo o slikovitom i figurativnom izlaganju.

**Vijećnik Miro Mucić** je sudjelovao u pojedinačnoj raspravi, a na izlaganje mu je replicirao **vijećnik Jure Brkan.** Vijećnik je odgovorio na repliku. **Vijećnica Ivana Miočević Franić** je replicirala na izlaganje vijećnika Mira Mucića, a vijećnik je odgovorio na repliku.

**Predsjednica Gradskog vijeća Gordana Muhtić** je sudjelovala u pojedinačnoj raspravi, a na izlaganje su joj replicirali **vijećnici Jure Brkan, vijećnica Ivana Miočević Franić** i **vijećnik Petar Kelvišer. Predsjednica Gradskog vijeća Grada Makarske Gordana Muhtić** je odgovorila na replike.

**Vijećnik Joze Vranješ** je sudjelovao u pojedinačnoj raspravi, na izlaganje mu je replicirala **vijećnica Ivana Miočević Franić,** a vijećnik je odgovorio na repliku.

S obzirom da za raspravu nije bilo više prijavljenih vijećnika predsjednica Gradskog vijeća Grada Makarske Gordana Muhtić je Prijedlog odluke o izradi izmjena i dopuna Prostornog plana uređenja Grada Makarske stavila na glasovanje.

*Odluka o izradi izmjena i dopuna Prostornog plana uređenja Grada Makarske je usvojena s 10 (deset) glasova ZA i 4 (četiri) glasa PROTIV.*

Nakon stanke tajnica Gradskog vijeća Grada Makarske Lara Rakušić Ivanković obavila je prozivku vijećnika i konstatirala da je na sjednici nazočno 14 od 15 vijećnika kao i da je nastavak održavanja sjednice pravovaljan.

1. **Prijedlog odluke o provođenju postupka stavljanja izvan snage Urbanističkog plana uređenja sportsko- rekreativne zone Platno**

Uvodno obrazloženje Prijedlogaodluke o provođenju postupka stavljanja izvan snage Urbanističkog plana uređenja sportsko- rekreativne zone Platno je dao **gradonačelnik Grada Makarske Zoran Paunović.**

U ime Kluba vijećnika SDP Makarska – Stjepan Zelić u raspravi je sudjelovao **vijećnik Frane Fillipeti.**

U ime Kluba vijećnika HDZ-a u raspravi je sudjelovao **vijećnik Jure Brkan.**

**Predsjednica Gradskog vijeća Gordana Muhtić** je zamolila vijećnike da prilikom izlaganja paze na povrede Poslovnika.

**Vijećnica Ivana Miočević Franić** je replicirala na izlaganje vijećnika Jure Brkana, a vijećnik je odgovorio na repliku.

**Vijećnik Stjepan Zelić** je sudjelovao u pojedinačnoj raspravi, a na izlaganje mu je replicirao **vijećnik Jure Brkan,** vijećnik je odgovorio na repliku.

**Vijećnik Marko Ožić-Bebek** je sudjelovao u pojedinačnoj raspravi, a na izlaganje mu je replicirao **vijećnik Jure Brkan,** vijećnik je odgovorio na repliku. **Vijećnica Ivana Miočević Franić** i **vijećnik Petar Kelvišer** su replicirali na izlaganje vijećnika, a **vijećnik Marko Ožić-Bebek** je odgovorio na repliku. **Predsjednica Gradskog vijeća Grada Makarske Gordana Muhtić** je replicirala na izlaganje vijećnika. **Vijećnik Miro Mucić** je zatražio povredu Poslovnika o radu Gradskog vijeća Grada Makarske konkretno članak 80. jer je predsjednica Gradskog vijeća u svojoj replici vrijeđala bivšu vlast, kao traljavu vlast, i vijećnike tadašnje koji nisu znali o čemu su glasovali. **Predsjednica Gradskog vijeća Grada Makarske Gordana Muhtić** je odgovorila kako ne smatra da je došlo do povrede Poslovnika i odgovorila kako se ne radi o vrijeđanju već o vrijednosnim sudovima koje je izrekla.

**Vijećnica Ivana Miočević Franić** je sudjelovala u pojedinačnoj raspravi kazavši: „NLO pozdravlja i podržava Prijedlog odluke o stavljanju UPU Platno van snage. Osejava prema našem mišljenju mora ostati upravo ovakva kakva jest prirodan i predivna po čemu je prepoznata od strane brojnih turista i posjetitelja Makarske koji dolaze iz cijeloga svijeta. Nadamo se da će odluku prihvatiti i mjerodavna nadležna tijela i da će Platno jednom zauvijek nestati iz Prostornog plana Grada Makarske. Ne bi nikako bilo dobro da se dogodi tresla se brda, rodio se miš i povedite računa o proceduri, a mi ćemo pozorno pratiti rad nadležnih gradskih službi po ovom pitanju. U obrazloženju ovoga prijedloga ne spominje se predstavka, odnosno peticija koju su u travnju 2018. godine članovi inicijative SOS Osejava predali predsjedniku i tajnici Gradskog vijeća, a niti je organizirana sjednica premda je prema Zakonu o lokalnoj samoupravi trebala biti organizirana. Dakle sabotirani smo i iz ovoga Vijeća po tom pitanju. Svakako želim zahvaliti svim potpisnicima peticije protiv sustavnog i nepovratnog uništenja poluotoka Osejava te za trajnu zakonsku zaštitu poluotoka Osejava i Sv. Petra koji su se u veljači i ožujku 2018. godine svojim potpisom usprotivili ovom megalomanskom projektu i zajednički su stali po prvi puta u zaštitu prirode što je presedan u našoj gradskoj povijesti. Radilo se tada o 5624 potpisa podrške od kojih je 4177 građanki i građana Makarske. Moram spomenuti i zahvaliti ukoliko je to moguće pok. profesoru Ivici Sumiću, bivšem vijećniku Živoga zida Ivanu Šimiću i Gloryanu Grabneru koji su organizirali tribinu u hotelu Biokovo i to povodom netom ranije održane 5. sjednice Gradskog vijeća prošlog saziva od 21. 12. 2017. godine, preciznije radilo se o 9. točki koja se odnosila na prijedlog zajedničke odluke o izradi izmjena i dopuna Urbanističkog plana uređenja sportsko-rekreativne zone Platno. Upravo se na tom mjestu prvi put našla skupina ljudi iz koje je proizišla inicijativa SOS Osejava. Moram zahvaliti i moram zahvaliti svim članovima inicijative koji su usred zime i u najgorim vremenskim neprilikama prikupljali potpise za ovu višu stvar, posebno zahvaljujem onim članovima koji su potpisali tekst peticije, bavili se administrativnim, proceduralnim i organizacijskim dijelom ovoga velikog građanskog pothvata. Želim da

u zapisniku bude zabilježen ovaj moj iskaz jer se nadam da se ovakva ludost nikad više neće ponoviti. Na ovoj ranijoj sjednici iz prosinca 2017. godine svi vijećnici HDZ-a i SDP-a glasali su za Prijedlog izmjena i dopuna UPU Platno kojim se između ostaloga polazna postaja žičare sa Zagona, kako je gospodin Brkan spomenio, premještala na Osejavu. Da nije bilo tih građana i te inicijative, investitor koji se spominje u prijedlogu Odluke o stavljanju UPU Platno van snage ne bi tako olako odustao, a uslijed otpora i velikog pritiska javnosti SDP je promijenio ploču. Predsjednica Gradskog vijeća Gordana Muhtić podržala je tada Prijedlog izmjena i dopuna UPU Platno pa nam je danas osobito drago što je u međuvremenu promijenila mišljenje pa se zajedno možemo nadati oslobođenju Osejave.“ **Vijećnik Jure Brkan** je replicirao na izlaganje, a vijećnica odgovorila na repliku. **Predsjednica Gradskog vijeća Gordana Muhtić** je replicirala na izlaganje, a vijećnica odgovorila na repliku.

**Vijećnik Petar Kelvišer** je sudjelovao u pojedinačnoj raspravi, a **vijećnik Jure Brkan** je replicirao na izlaganje, vijećnik je odgovorio na repliku.

**Vijećnik Miro Mucić** je sudjelovao u pojedinačnoj raspravi.

U pojedinačnoj raspravi je sudjelovao **vijećnik Jure Brkan** kojemu je na izlaganje replicirala **vijećnica Ivana Miočević Franić,** a vijećnik odgovorio na repliku. **Predsjednica Gradskog vijeća Grada Makarske Gordana Muhtić** i **Petra Jerković** iz Društva arhitekata Splita su odgovorili na raspravu vijećnika.

**Vijećnik Marko Ožić-Bebek** je sudjelovao u pojedinačnoj raspravi.

U pojedinačnoj raspravi je sudjelovala **vijećnica Tina Međurečan** kojoj je replicirao na izlaganje **vijećnik Jure Brkan** a vijećnica odgovorila na repliku. **Vijećnik Marko Ožić-Bebek** je replicirao na izlaganje vijećnice.

**Predsjednica Gradskog vijeća Gordana Muhtić** je sudjelovala u raspravi.

S obzirom da za raspravu nije bilo više prijavljenih vijećnika predsjednica Gradskog vijeća Grada Makarske Gordana Muhtić je Prijedlog odluke o provođenju postupka stavljanja izvan snage Urbanističkog plana uređenja sportsko- rekreativne zone Platno stavila na glasovanje.

*Odluka o provođenju postupka stavljanja izvan snage Urbanističkog plana uređenja sportsko- rekreativne zone Platno je usvojena s 10 (deset) glasova ZA i 3 (tri) glasa PROTIV.*

Nakon stanke tajnica Gradskog vijeća Grada Makarske Lara Rakušić Ivanković obavila je prozivku vijećnika i konstatirala da je na sjednici nazočno 8 od 15 vijećnika kao i da je nastavak održavanja sjednice pravovaljan.

1. **Prijedlog odluke o davanju koncesije za posebnu upotrebu pomorskog dobra za izgradnju podmorskog ispusta uređaja za pročišćavanje otpadnih voda Biloševac, Crpne stanice Biokovka i incidentnih preljeva CS Biokovka i CS Biloševac**

Uvodno obrazloženje Prijedloga odluke o davanju koncesije za posebnu upotrebu pomorskog dobra za izgradnju podmorskog ispusta uređaja za pročišćavanje otpadnih voda Biloševac, Crpne stanice Biokovka i incidentnih preljeva CS Biokovka i CS Biloševac dao je **pročelnik Upravnog odjela za komunalne djelatnosti Matko Lovreta.** Uvodno obrazloženje i dodatno pojašnjenje vezano uz ovu točku dnevnog reda je dao i **direktor Vodovoda Makarska d.o.o. Ivica Nuić.**

U ime Kluba vijećnika HDZ-a u raspravi je sudjelovao **vijećnik Jure Brkan.**

U ime Kluba vijećnika SDP Makarska – Stjepan Zelić u raspravi je sudjelovala **vijećnica Marina Puharić.**

**Vijećnik Petar Kelvišer** je sudjelovao u pojedinačnoj raspravi.

S obzirom da za raspravu nije bilo više prijavljenih vijećnika predsjednica Gradskog vijeća Grada Makarske Gordana Muhtić je Prijedlog odluke o davanju koncesije za posebnu upotrebu pomorskog dobra za izgradnju podmorskog ispusta uređaja za pročišćavanje otpadnih voda Biloševac, Crpne stanice Biokovka i incidentnih preljeva CS Biokovka i CS Biloševac stavila na glasovanje.

*Odluka o davanju koncesije za posebnu upotrebu pomorskog dobra za izgradnju podmorskog ispusta uređaja za pročišćavanje otpadnih voda Biloševac, Crpne stanice Biokovka i incidentnih preljeva CS Biokovka i CS Biloševac je usvojena jednoglasno s 12 (dvanaest) glasova ZA.*

1. **Prijedlog VI. Izmjena i dopuna Odluke o socijalnoj skrbi Grada Makarske**

Uvodno obrazloženje Prijedloga VI. Izmjena i dopuna Odluke o socijalnoj skrbi Grada Makarske je dao **viši stručni suradnik za socijalnu skrb, osobe s invaliditetom i hrvatske branitelje Krešimir Glibota.** Uvodno obrazloženjei dodatna pojašnjenja vezano uz ovu točku dnevnog reda je dao i **gradonačelnik Grada Makarske Zoran Paunović.**

U ime Kluba vijećnika HDZ-a u raspravi je sudjelovao **vijećnik Jure Brkan** koji je kazao kako neće podržati ovu odluku jer među ostalim smatra kako je neravnopravno davanje naknade od 1.000,00 kuna za djecu koja ne idu u vrtić dok se djeci koja idu u vrtić isti sufinancira u iznosu od 1.700,00 kuna od strane Grada Makarske uz naravno dio koji plaćaju roditelji.

U ime Kluba vijećnika SDP Makarska – Stjepan Zelić u raspravi je sudjelovala **predsjednica Gradskog vijeća Grada Makarske Gordana Muhtić.** Na raspravu su replicirali **vijećnici Jure Brkan** i **Joze Vranješ,** a predsjednica Gradskog vijeća Grada Makarske je odgovorila na replike.

**Vijećnica Ivana Miočević Franić** je sudjelovala u pojedinačnoj raspravi kazavši kako smatra s obzirom na izlaganje vijećnika Jure Brkana da bi naknada za djecu koja su ostala neupisana u vrtić, a za to ispunjavaju uvjet trebala biti 1.700,00 kuna. **Predsjednica Gradskog vijeća Grada Makarske Gordana Muhtić** je dala pojašnjenje vezano za raspravu vijećnice. **Vijećnik Jure Brkan** je replicirao na izlaganje vijećnice, a vijećnica je odgovorila na repliku. **Vijećnik Joze Vranješ** je replicirao na izlaganje vijećnice.

**Gradonačelnik Grada Makarske Zoran Paunović** jepredloženo prihvatio i podnio amandman u ime predlagatelja koji postaje sastavni dio odluke i glasi:

**AMANDMAN 1:**

U članku 1. Prijedloga VI. Izmjena i dopuna Odluke o socijalnoj skrbi Grada Makarske u stavku 1. članka 28.a koji se mijenja ovim izmjenama i dopunama riječi:

*„u mjesečnom iznosu 1.000,00 kuna“*

brišu se i mijenjaju riječima:

*„u mjesečnom iznosu 1.700,00 kuna“*

**Vijećnik Miro Mucić** je sudjelovao u pojedinačnoj raspravi i predložio sljedeće:

**AMANDMAN 1:**

U članku 3.

članak 33. mijenja se i glasi:

„Novčani poklon Grada Makarske roditelju novorođenog djeteta za prvo dijete iznosi 5.000,00 kuna, za drugo dijete 7.000,00 kuna, a za treće i svako sljedeće po 50.000,00 kuna, koje će se isplaćivati do treće godine starosti djeteta.“

**Vijećnica Ivana Miočević Franić** je zahvalila gradonačelniku što je prihvatio prijedlog i uvrstio amandman u odluku.

**Vijećnik Joze Vranješ** je sudjelovao u pojedinačnoj raspravi, a **predsjednica gradskog vijeća Grada Makarske Gordana Muhtić** je odgovorila na izlaganje iz rasprave. **Vijećnik Jure Brkan** je replicirao na izlaganje vijećnika. Vijećnik je odgovorio na repliku.

**Vijećnica Tina Međurečan** je sudjelovala u pojedinačnoj raspravi na izlaganje joj je replicirao **vijećnik Jure Brkan,** a vijećnica je odgovorila na repliku.

**Vijećnik Petar Kelvišer** je sudjelovao u pojedinačnoj raspravi, a replicirala mu je **vijećnica Ivana Miočević Franić.** Na izlaganje vijećnika su odgovore dali **predsjednica Gradskog vijeća Grada Makarske Gordana Muhtić** i **zamjenica gradonačelnika Grada Makarske Antonia Radić Brkan.**

**Vijećnik Jure Brkan** je sudjelovao u pojedinačnoj raspravi, na izlaganje mu je odgovorila **zamjenica gradonačelnika Grada Makarske Antonia Radić Brkan** na što je vijećnik dao odgovor.

S obzirom da više nije bilo prijavljenih za raspravu predsjednica Gradskog vijeća je zatražila od gradonačelnika da se očituje prihvaća li amandman vijećnika Mira Mucića.

U ime predlagatelja **gradonačelnik Grada Makarske Zoran Paunović** ne prihvaća amandman vijećnika Mira Mucića.

**Predsjednica Gradskog vijeća Grada Makarske Gordana Muhtić** je stavila na glasovanje predloženi amandman.

*S 3 (tri) glasa ZA predloženi amandman nije usvojen.*

Predsjednica Gradskog vijeća Grada Makarske je Prijedlog VI. Izmjena i dopuna Odluke o socijalnoj skrbi Grada Makarske čiji je sastavni dio i amandman predlagatelja stavila na glasovanje.

*VI. Izmjena i dopuna Odluke o socijalnoj skrbi Grada Makarske čiji je sastavni dio i amandman predlagatelja je usvojena s 9 (devet) glasova ZA i 4 (četiri) glasa PROTIV.*

1. **Prijedlog odluke o davanju na korištenje poslovnih prostora u zgradi na adresi Trg Tina Ujevića 1 u Makarskoj**

Uvodno obrazloženje Prijedloga odluke o davanju na korištenje poslovnih prostora u zgradi na adresi Trg Tina Ujevića 1 u Makarskojdao je **pročelnik Upravnog odjela za komunalne djelatnosti Matko Lovreta.**

U ime Kluba vijećnika SDP Makarska – Stjepan Zelić u raspravi je sudjelovala **vijećnica Tina Međurečan.**

U ime Kluba vijećnika HDZ-a u raspravi je sudjelovao **vijećnik Jure Brkan.**

U pojedinačnoj raspravi je sudjelovao **vijećnik Petar Kelvišer.**

Na izlaganja vijećnika iz rasprave je odgovorila **predstojnica Ureda gradonačelnika Lara Rakušić Ivanković.**

S obzirom da za raspravu nije bilo više prijavljenih vijećnika predsjednica Gradskog vijeća Grada Makarske Gordana Muhtić je Prijedlog odluke o davanju na korištenje poslovnih prostora u zgradi na adresi Trg Tina Ujevića 1 u Makarskoj stavila na glasovanje.

*Odluka o davanju na korištenje poslovnih prostora u zgradi na adresi Trg Tina Ujevića 1 u Makarskoj je usvojena jednoglasno s 12 (dvanaest) glasova ZA.*

1. **Prijedlog odluke o oslobađanju od plaćanja zakupnine/naknade za poslovne prostore u vlasništvu Grada Makarske u 2021. g.**

Uvodno obrazloženje Prijedloga odluke o oslobađanju od plaćanja zakupnine/naknade za poslovne prostore u vlasništvu Grada Makarske u 2021. godini dao je **pročelnik Upravnog odjela za komunalne djelatnosti Matko Lovreta.**

U ime Kluba vijećnika SDP Makarska – Stjepan Zelić u raspravi je sudjelovao **vijećnik Jakša Jurasović.**

U ime Kluba vijećnika HDZ-a u raspravi je sudjelovao **vijećnik Jure Brkan** koji je predložio sljedeće:

**AMANDMAN 1:**

U članku 2. alineja 3. dopunjuje se mjesecima:

*„retroaktivno siječanj, ožujak, veljača“*

U članku 2. podjela uvjeta prava u cijelosti se briše.

Na izlaganje vijećnika i predloženi amandman i zašto se ne može usvojiti i postati sastavni dio predložene odluke odgovorili su **pročelnik Upravnog odjela za komunalne djelatnosti Matko Lovreta** i **zamjenica gradonačelnika Grada Makarske Antonia Radić Brkan. Vijećnik Jure Brkan** je odgovorio kako ostaje pri predloženom amandmanu.

**Vijećnik Miro Mucić** je sudjelovao u pojedinačnoj raspravi, a na izlaganje vijećnika je odgovorila **zamjenica gradonačelnika Grada Makarske Antonia Radić Brkan.**

**Vijećnik Petar Kelvišer** je sudjelovao u pojedinačnoj raspravi, a na izlaganje vijećnika su odgovorili **predsjednica Gradskog vijeća Grada Makarske Gordana Muhtić** i **pročelnik Upravnog odjela za komunalne djelatnosti Matko Lovreta.**

S obzirom da više nije bilo prijavljenih za raspravu predsjednica Gradskog vijeća je zatražila od gradonačelnika da se očituje prihvaća li amandman vijećnika Jure Brkana.

U ime predlagatelja **gradonačelnik Grada Makarske Zoran Paunović** ne prihvaća amandman vijećnika Jure Brkana.

**Predsjednica Gradskog vijeća Grada Makarske Gordana Muhtić** je stavila na glasovanje predloženi amandman.

*S 3 (tri) glasa ZA predloženi amandman nije usvojen.*

Predsjednica Gradskog vijeća Grada Makarske je Prijedlog odluke o oslobađanju od plaćanja zakupnine/naknade za poslovne prostore u vlasništvu Grada Makarske u 2021. godini stavila na glasovanje.

*Odluka o oslobađanju od plaćanja zakupnine/naknade za poslovne prostore u vlasništvu Grada Makarske u 2021. godini je usvojena jednoglasno s 13 (trinaest) glasova ZA.*

1. **Prijedlog odluke o davanju suglasnosti za provedbu ulaganja na području Grada Makarske: Rekonstrukcija i uređenje sportske građevine – terena u naselju Veliko Brdo**

Uvodno obrazloženje Prijedloga odluke o davanju suglasnosti za provedbu ulaganja na području Grada Makarske: Rekonstrukcija i uređenje sportske građevine – terena u naselju Veliko Brdodao je **pročelnik Upravnog odjela za komunalne djelatnosti Matko Lovreta.**

U ime Kluba vijećnika HDZ-a u raspravi je sudjelovao **vijećnik Jure Brkan** kojemu je na izlaganje odgovorila **predsjednica Gradskog vijeća Grada Makarske Gordana Muhtić.**

U ime Kluba vijećnika SDP Makarska – Stjepan Zelić u raspravi je sudjelovao **vijećnik Jurica Klarić.**

U pojedinačnoj raspravi je sudjelovala **vijećnica Ivana Miočević Franić** kojoj je na izlaganje replicirao **vijećnik Jure Brkan.**

**Vijećnik Miro Mucić** je sudjelovao u pojedinačnoj raspravi.

**Vijećnik Joze Vranješ** je sudjelovao u pojedinačnoj raspravi, a na izlaganje mu je replicirao **vijećnik Jure Brkan.**

U pojedinačnoj raspravi je sudjelovao **vijećnik Petar Kelvišer.**

**Predsjednica Gradskog vijeća Grada Makarske Gordana Muhtić** je sudjelovala u pojedinačnoj raspravi, a na izlaganje joj je replicirala **vijećnica Ivana Miočević Franić.**

S obzirom da za raspravu nije bilo više prijavljenih vijećnika predsjednica Gradskog vijeća Grada Makarske Gordana Muhtić je Prijedlog odluke o davanju suglasnosti za provedbu ulaganja na području Grada Makarske: Rekonstrukcija i uređenje sportske građevine – terena u naselju Veliko Brdo stavila na glasovanje.

*Odluka o davanju suglasnosti za provedbu ulaganja na području Grada Makarske: Rekonstrukcija i uređenje sportske građevine – terena u naselju Veliko Brdo je usvojena jednoglasno s 13 (trinaest) glasova ZA.*

1. **Prijedlog** **zaključka o prihvaćanju Izvješća o izvršenju Programa građenja komunalne infrastrukture za 2020. godinu**

**Predsjednica Gradskog vijeća Grada Makarske Gordana Muhtić** je predložila da se o ovoj i sljedećoj točki dnevnog reda objedini rasprava, a da se zasebno glasuje za svaku točku dnevnog reda.

*S prijedlogom predsjednice Gradskog vijeća Grada Makarske da se održi objedinjena rasprava vijećnici su se jednoglasno složili.*

Uvodno obrazloženje Prijedloga zaključka o prihvaćanju Izvješća o izvršenju Programa građenja komunalne infrastrukture za 2020. godinu dao je **pročelnik Upravnog odjela za komunalne djelatnosti Matko Lovreta.**

U ime Kluba vijećnika SDP Makarska – Stjepan Zelić u raspravi je sudjelovao **vijećnik Stjepan Zelić.**

U ime Kluba vijećnika HDZ-a u raspravi je sudjelovao **vijećnik Joze Vranješ.**

**Vijećnik Petar Kelvišer** je sudjelovao u pojedinačnoj raspravi, a na izlaganje mu je replicirao **vijećnik Joze Vranješ.**

**Vijećnik Jure Brkan** je sudjelovao u pojedinačnoj raspravi, a na izlaganje mu je replicirao **vijećnik Joze Vranješ.** Vijećnik je odgovorio na repliku.

S obzirom da za raspravu nije bilo više prijavljenih vijećnika predsjednica Gradskog vijeća Grada Makarske Gordana Muhtić je Prijedlog zaključka o prihvaćanju Izvješća o izvršenju Programa građenja komunalne infrastrukture za 2020. godine stavila na glasovanje.

*Zaključak o prihvaćanju Izvješća o izvršenju Programa građenja komunalne infrastrukture za 2020. godine je usvojen jednoglasno s 13 (trinaest) glasova ZA.*

1. **Prijedlog zaključka o prihvaćanju Izvješća o izvršenju Programa održavanja komunalne infrastrukture za 2020. godinu**

S obzirom da je na prethodnoj točki dnevnog reda održana objedinjena rasprava i o ovoj točki dnevnog reda predsjednica Gradskog vijeća Grada Makarske Gordana Muhtić je prijedlog zaključka o prihvaćanju Izvješća o izvršenju Programa održavanja komunalne infrastrukture za 2020. godinu stavila na glasovanje.

*Zaključak o prihvaćanju Izvješća o izvršenju Programa održavanja komunalne infrastrukture za 2020. godinu je usvojen jednoglasno s 13 (trinaest) glasova ZA.*

1. **Prijedlog odluke o izmjeni Odluke o radnom vremenu ugostiteljskih objekata na području grada Makarske**

Uvodno obrazloženje Prijedloga odluke o izmjeni Odluke o radnom vremenu ugostiteljskih objekata na području grada Makarskedao je **pročelnik Upravnog odjela za komunalne djelatnosti Matko Lovreta.**

U ime Kluba vijećnika HDZ-a **vijećnik Jure Brkan** je pitao je li pribavljeno mišljenje Turističkog vijeća. Na upit vijećnika su odgovorili **pročelnik Upravnog odjela za komunalne djelatnosti Matko Lovreta** i **zamjenica gradonačelnika Grada Makarske Antonia Radić Brkan.** Nakon odgovora je utvrđeno kako je mišljenje, koje je dostavljeno iz Turističke zajednice, dostavljeno od tijela koje nije Turističko vijeće.

*Predsjednica Gradskog vijeća Grada Makarske Gordana Muhtić**je nakon utvrđenog kazala kako predlagatelj sukladno stavku 2. članka 76. Poslovnika o radu Gradskog vijeća Grada Makarske povlači Prijedlog odluke o izmjeni Odluke o radnom vremenu ugostiteljskih objekata na području grada Makarske i u tom slučaju smatra se da je navedena točka skinuta s dnevnog reda i prijedlog nije ni podnesen.*

1. **Prijedlog zaključka o davanju suglasnosti na Izvješće o radu gradonačelnika Grada Makarske za razdoblje od siječnja do lipnja 2021. g.**

U ime Kluba vijećnika HDZ-a **vijećnik Jure Brkan** je sudjelovao u raspravi i zatražio pisani odgovor vezano za poslovni prostor na Trgu Hrpina 1.

**Gradonačelnik Grada Makarske Zoran Paunović** dao je kratak osvrt na Izvješće. **Vijećnik Jure Brkan** je replicirao na izlaganje gradonačelnika.

**Zamjenica gradonačelnika Grada Makarske Antonia Radić Brkan** je odgovorila na izlaganje vijećnika, a **vijećnik Jure Brkan** je odgovorio na izlaganje zamjenice.

U ime Kluba vijećnika SDP Makarska – Stjepan Zelić u raspravi je sudjelovala **predsjednica Gradskog vijeća Grada Makarske Gordana Muhtić,** na izlaganje joj je replicirao **vijećnik Jure Brkan,** a predsjednica Gradskog vijeća Grada Makarske je odgovorila na repliku.

**Zamjenica gradonačelnika Grada Makarske Antonia Radić Brkan** je dala dodatna pojašnjenja vezano na izlaganja vijećnika, a na izlaganje joj je replicirao **vijećnik Jure Brkan.**

U pojedinačnoj raspravi je sudjelovala **vijećnica Tina Međurečan.**

**Vijećnica Ivana Miočević Franić** je sudjelovala u pojedinačnoj raspravi, a na upite iz izlaganja joj je odgovorio **vijećnik Jure Brkan.**

S obzirom da za raspravu nije bilo više prijavljenih vijećnika predsjednica Gradskog vijeća Grada Makarske Gordana Muhtić je Prijedlog zaključka o davanju suglasnosti na Izvješće o radu gradonačelnika Grada Makarske za razdoblje od siječnja do lipnja 2021. godine stavila na glasovanje.

*Zaključak o davanju suglasnosti na Izvješće o radu gradonačelnika Grada Makarske za razdoblje od siječnja do lipnja 2021. godine je usvojen jednoglasno s 12 (dvanaest) glasova ZA.*

1. **Prijedlog zaključka o Prijedlogu rješenja o razrješenju mrtvozornika za područje grada Makarske**

Uvodno obrazloženjePrijedloga zaključka o Prijedlogu rješenja o razrješenju mrtvozornika za područje grada Makarske je dala **predstojnica Ureda gradonačelnika Lara Rakušić Ivanković.**

S obzirom da za raspravu nije bilo prijavljenih vijećnika predsjednica Gradskog vijeća Grada Makarske Gordana Muhtić je Prijedlog zaključka o Prijedlogu rješenja o razrješenju mrtvozornika za područje grada Makarske stavila na glasovanje.

*Zaključak o Prijedlogu rješenja o razrješenju mrtvozornika za područje grada Makarske je usvojen jednoglasno s 12 (dvanaest) glasova ZA.*

1. **Prijedlog rješenja o imenovanju Odbora za međugradsku suradnju**

**Predsjednica Gradskog vijeća Grada Makarske Gordana Muhtić** je predložila da se o ovoj i 15., 16., 17. i 18. točki dnevnog reda objedini rasprava, a da se zasebno glasuje za svaku točku dnevnog reda.

*Prijedlog predsjednice Gradskog vijeća Grada Makarske da se održi objedinjena rasprava po točkama 14., 15., 16., 17. i 18. dnevnog reda vijećnici su usvojili jednoglasno s 12 (dvanaest) glasova ZA.*

Uvodno obrazloženje Prijedloga rješenja o imenovanju Odbora za međugradsku suradnju je dao **predsjednik Odbora za izbor i imenovanje Gradskog vijeća Grada Makarske Jakov Lovreta.** Kazao je kakoje 29. srpnja 2021. g. održana 2. sjednica Odbora za izbor i imenovanje Gradskog vijeća Grada Makarske i na temelju pristiglih prijedloga političkih stranaka i nezavisnih lista prihvatio je prijedlog za izbor sljedećih kandidata za članove Odbora za međugradsku suradnju:

1. Franu Filipetija za predsjednika Odbora za međugradsku suradnju
2. Viki Puharić za članicu Odbora za međugradsku suradnju
3. Gordana Bublu za člana Odbora za međugradsku suradnju.

**Predsjednik Odbora za izbor i imenovanje Gradskog vijeća Grada Makarske Jakov Lovreta** je obrazložio kako je na istoj sjednici Odborana temelju pristiglih prijedloga političkih stranaka i nezavisnih lista prihvatio prijedlog za izbor sljedećih kandidata za članove Odbora za dodjelu priznanja i nazive ulica i trgova:

1. Nelu Franić za predsjednicu Odbora za dodjelu priznanja i nazive ulica i trgova
2. Marija Nemčića za člana Odbora za dodjelu priznanja i nazive ulica i trgova
3. Gordana Bublu za člana Odbora za dodjelu priznanja i nazive ulica i trgova

**Predsjednik Odbora za izbor i imenovanje Gradskog vijeća Grada Makarske Jakov Lovreta** je obrazložio kako je na istoj sjednici Odborana temelju pristiglih prijedloga političkih stranaka i nezavisnih lista prihvatio prijedlog za izbor sljedećih kandidata za članove Odbora za financije i proračun:

1. Jakova Lovretu za predsjednika Odbora za financije i proračun
2. Marinu Puharić za članicu Odbora za financije i proračun
3. Antu Čulava za člana Odbora za financije i proračun
4. Lidiju Šarić za članicu Odbora za financije i proračun uz uvjetno mišljenje da predlagatelj Nezavisna lista Osejava do sjednice Gradskog vijeća sakupi pet potpisa vijećnika. Kazao je kako je danas na sjednici uvjet realiziran i nema prepreka da se predložena imenuje u Odbor.

**Predsjednik Odbora za izbor i imenovanje Gradskog vijeća Grada Makarske Jakov Lovreta** je obrazložio kako je na istoj sjednici Odborana temelju pristiglih prijedloga političkih stranaka i nezavisnih lista prihvatio prijedlog za izbor sljedećeg kandidata za člana Odbora za izbor i imenovanje:

1. Mira Mucića za člana Odbora za izbor i imenovanje uz uvjetno mišljenje da predlagatelj Hrvatska demokratska zajednica do sjednice Gradskog vijeća sakupi pet potpisa vijećnika. Kazao je kako je danas na sjednici uvjet realiziran i nema prepreka da se predloženi imenuje u Odbor.

**Predsjednik Odbora za izbor i imenovanje Gradskog vijeća Grada Makarske Jakov Lovreta** je obrazložio kako je na istoj sjednici Odborana temelju pristiglih prijedloga političkih stranaka i nezavisnih lista prihvatio prijedlog za izbor sljedećeg kandidata za člana Odbora za statutarno-pravna pitanja:

1. Željka Kordića za člana Odbora za statutarno-pravna pitanja uz uvjetno mišljenje da predlagatelj Hrvatska demokratska zajednica do sjednice Gradskog vijeća sakupi pet potpisa vijećnika. Kazao je kako je danas na sjednici uvjet realiziran i nema prepreka da se predloženi imenuje u Odbor.

S obzirom na to da za raspravu nije bilo prijavljenih vijećnika predsjednica Gradskog vijeća Grada Makarske Gordana Muhtić je Prijedlog rješenja o imenovanju Odbora za međugradsku suradnju stavila na glasovanje.

*Rješenje o imenovanju Odbora za međugradsku suradnju, u sastavu Frane Filipeti predsjednik, Viki Puharić i Gordan Buble članovi, je usvojeno jednoglasno s 12 (dvanaest) glasova ZA.*

1. **Prijedlog rješenja o imenovanju Odbora za dodjelu priznanja i nazive ulica i trgova**

S obzirom da je na prethodnoj točki dnevnog reda održana objedinjena rasprava i o ovoj točki dnevnog reda predsjednica Gradskog vijeća Grada Makarske Gordana Muhtić je Prijedlog rješenja o imenovanju Odbora za dodjelu priznanja i nazive ulica i trgova stavila na glasovanje.

*Rješenje o imenovanju Odbora za dodjelu priznanja i nazive ulica i trgova, u sastavu Nela Franić predsjednica, Marijo Nemčić i Gordan Buble članovi, je usvojeno jednoglasno s 12 (dvanaest) glasova ZA.*

1. **Prijedlog rješenja o imenovanju Odbora za financije i proračun**

S obzirom da je na 14. točki dnevnog reda održana objedinjena rasprava i o ovoj točki dnevnog reda predsjednica Gradskog vijeća Grada Makarske Gordana Muhtić je Prijedlog rješenja o imenovanju Odbora za financije i proračun stavila na glasovanje.

*Rješenje o imenovanju Odbora za financije i proračun, u sastavu Jakov Lovreta predsjednik, Marina Puharić, Ante Čulav i Lidija Šarić članovi, je usvojeno jednoglasno s 12 (dvanaest) glasova ZA.*

1. **Prijedlog rješenja o imenovanju člana Odbora za izbor i imenovanje**

S obzirom da je na 14. točki dnevnog reda održana objedinjena rasprava i o ovoj točki dnevnog reda predsjednica Gradskog vijeća Grada Makarske Gordana Muhtić je Prijedlog rješenja o imenovanju člana Odbora za izbor i imenovanje stavila na glasovanje.

*Rješenje o imenovanju člana Odbora za izbor i imenovanje Mira Mucića je usvojeno jednoglasno s 12 (dvanaest) glasova ZA.*

1. **Prijedlog rješenja o imenovanju člana Odbora za statutarno-pravna pitanja**

S obzirom da je na 14. točki dnevnog reda održana objedinjena rasprava i o ovoj točki dnevnog reda predsjednica Gradskog vijeća Grada Makarske Gordana Muhtić je Prijedlog rješenja o imenovanju člana Odbora za statutarno-pravna stavila na glasovanje.

*Rješenje o imenovanju člana Odbora za statutarno-pravna pitanja Željka Kordića je usvojeno jednoglasno s 12 (dvanaest) glasova ZA.*

1. **Prijedlog rješenja o razrješenju ravnateljice Gradske knjižnice Makarska**

**Predsjednica Gradskog vijeća Grada Makarske Gordana Muhtić** je predložila da se o ovoj i sljedećoj točki dnevnog reda objedini rasprava, a da se zasebno glasuje za svaku točku dnevnog reda.

*Prijedlog predsjednice Gradskog vijeća Grada Makarske da se održi objedinjena rasprava po točkama 19. i 20. dnevnog reda vijećnici su usvojili jednoglasno s 12 (dvanaest) glasova ZA.*

Uvodno obrazloženje Prijedloga rješenja o razrješenju ravnateljice Gradske knjižnice Makarska je dao **predsjednik Odbora za izbor i imenovanje Gradskog vijeća Grada Makarske Jakov Lovreta.**

S obzirom na to da za raspravu nije bilo prijavljenih vijećnika predsjednica Gradskog vijeća Grada Makarske Gordana Muhtić je Prijedlog rješenja o razrješenju ravnateljice Gradske knjižnice Makarska stavila na glasovanje.

*Rješenje o razrješenju ravnateljice Gradske knjižnice Makarska je usvojeno jednoglasno s 12 (dvanaest) glasova ZA.*

1. **Prijedlog rješenja o imenovanju ravnateljice Gradske knjižnice Makarska**

S obzirom da je na prethodnoj točki dnevnog reda održana objedinjena rasprava i o ovoj točki dnevnog reda predsjednica Gradskog vijeća Grada Makarske Gordana Muhtić je Prijedlog rješenja o imenovanju ravnateljice Gradske knjižnice Makarska stavila na glasovanje.

*Rješenje o imenovanju ravnateljice Gradske knjižnice Makarska je usvojeno jednoglasno s 12 (dvanaest) glasova ZA.*

Sjednica je završila u 20 sati. 

Zapisnik vodio:

Tonći Batinić, dipl. iur.

**Tajnica**              **Predsjednica**

**Gradskog vijeća**               **Gradskog vijeća**

Lara Rakušić Ivanković, dipl. iur.                                 Gordana Muhtić, dipl.iur.